Covid-19 ruangah puai kai zong kaa din rih chung tiah achimtu Phyo Phyo Htwe - Khuaruah Har News\nCovid-19 ruangah puai kai zong kaa din rih chung tiah achimtu Phyo Phyo Htwe\nMarch 20, 2020 April 3, 2020 admin\nKawlram chung ahcun coronavirus rak lut rihlo hmanhsehlaw rak kham chung nak dingah cozah lei nih thanhnak anrak chuahmi ruangah mitampi hnacu buai lulhmalh asiko. Mah lio can ah hin kawlram chung minthang pakhat asimi Phyo Phyo Htwe nihcun ngandamnak lei kongkau ah nawlngeitu leinih thanhnak anrak tuahmi cu zulh ding hrim asi tiah achim.\nPhyo Phyo Htwe nihcun “Tulio virus he pehtlaiin WHO le Nunicef hna nih ngandamnak konglam he pehtlaiin thanhnak an chuahmi hna an um. Mah thanhnak antuahmi cu kawlram minung hna nihcun kan zulh ko hna. Sinain tuni tiang zongah a chuak rihlomi hicu kan van atha tiah chim khawh asi.\nRam dang hna ahcun lakawk tlaklo tiang bakin dirhmun chiakha ah an dirlio zongah kawlram chungah cun zeihmanh atirihlo ruangah hin atha tuk” tiah interview anrak tuahnak ahcun a chim. Vawlei pumpuluk chungah a karh cuahmah mi coronavirus ruangah athimi minung zat cu an tamtuk lawm mam cang.\nRam kenkip hna zong nih ramchung ram leng khualtlawn nak lei zong luhchuah nak lam an kham cang hna. Kawlram chung zongah mizapi pumhnak Academy laksawng peknak puai, titoihpuai tibantuk hna zong an khar dih ve cang. Kawlram chung artist tampi hna zong nih coronavirus he pehtlaiin ngandamnak lei thatein izohkhenh nak dingah kap khatleiin rian antuan ve cuahmah hna.\nCoronavirus i chonhbarh khawhnak hmun mizapi pumhnak hmun hna cu kal ding asilo tiah March 15 ni dynasty gold & jewellery puai akainak ah arak chim. “Puai hnacu zarch 6 chung tiangin khar asicang. Puai nganpi pi hna zong tuah khawh asitilo. Mibupi in i pumh khawh asitilo tiah thanhnak anrak tuah.\nPuai kaipiak dingin phaisa cheuchum arak kape ciatu zong an um hna nain nidang puai dangah rak kan kaipiak teko tiah an kati. Keimahlei nihcun zeihmanh tuni tiangah cun sunghmi cu ka ngeirih lo”tiah arak chim.\nNihchuak video a thlaknak thawngin soiselnak tampi karlak zongah ralthatein adirpeng tu le a hnu deuh ahcun mah nihchuak a thlakmi hna hmangin mipi theihle hlawhtlin nak tiangin arak co khotu Phyo Phyo Htwe nihcun tuhrawngah video zukcawl tiangin athla cang tiah theih asi. Phyo Phyo Htwe cu soiselnak tampi hmanh nih rak tlunhnawh hmanhsehlaw azulhmi lam cungin piakbaklo in fektein a dirpeng tikah cun tuni tiangah hlawhtlin nak tampi arak co khawh hi asi.\n← Dawtu ichiah nakcun keimahtein inuam kho dingin ka um tiah a chimtu Mi Sandi\nNihin zanlei news update tete ka zohmi ah Trump mawchiatnak lawngte a si cang →\nVictoria Tlaihhrem Kong He Pehtlai In A Voi (9) Zungching Nak Thawngpang Thar\nUS AID Worker, Kyla Muller ISIS Kut in A Thi Mi Kha Hringtu A Nule Pa Nih Cun A Thih An Zumh Kho Lo\nNuva Hna Caah Chantling An Sermi Cu A Ttha Kho Tak Tak\nKawlram hacker phu hna nih Myanmar Idol hack dingin an thanh cang\nAmerican Ah Luh Ai Timmi Totho (Storm) Cu Nuclear Bomb Nih Kuai Cikcek In Kap Uh Tiah Donald Trump Nih A Ti Hna\nLASHIO AH KHUATLANG HRUAITU THAH RAWINAK A TAWNG\nEurope Phaisa fang (10) In Kum Hnih Chungah Mirum Ah Aichuahmi Eangland Pa Konglam Hi Na Thei Bal Maw?\nTotal 34512 313138\nToday 148 198\nThis Week 148 4671\nThis Month 1136 23878


Thawngthachimtu, Thawngtha Bia & Thawngtha Bia Ngaitu - JM News\nRussia nih North Korea bawmhnak facang ton 2,000 apek\nThawngthachimtu, Thawngtha Bia & Thawngtha Bia Ngaitu\nMuslim Pawl Nih Hotel Khan Chung an Check, Kum 20 Tlangval Nu Pahnih He An Ih Lio ah An Tlaih\nKhrihfa Bu Timi Cu Lenglang Zoh Dawhnak In Sakmi Biakinn Ttha Ah A Si Lo\nPastor Pakhat Nih Sual Thian Ternak I A Hman Mi Ti An Din Ruang Ah Minung (27) Bak An Thi\nHawidawt Harnak Tei Na Har Tuk Ve Maw\n2016 ah khan, “aziah kan hnu zerh naa pumh lo?” tiah riantuanti hawikom pakhat cu bia hal. Ahmai kum ah hawikom dang pakhat sin ah, “aziah kan biakinn ah kan hmuh ti lo, biakinn dang ah naa pum deuh hlah maw?” tiah ka hal ve. An ka lehmi cu, “biakinn pumh nak cun “YouTube” in thawngtha bia ka ngaih ah thazaang ka la deuh,” tile, “an chimmi thawngtha le kan chantiluan aa pehtlai lo” ti hi an si. Cucu, pulpit cungin thawngthachimtu hna nih tahchunhnak kan hmanmi hna le thawngtha bia kan chimning, cun thawngtha bia ngaitu mipi dirhmun kan hngalhlo ruangah a si hnga maw tiin ka ruat. Cu kong cu, fiang deuh in tial chap ka duh.\nThawngthachimtu cheukhat caah chawlehthalnak, biaknak le cawnpiakning, pumpak hlawhtlinnak le hmuhtonmi, cun midang sining hna chim hi tahchunhnak lak fawibik ah ruah a si. Cu hna lakah, mah pumpak le midang sining dikthlir in chim hi fawi khun sehlaw a lo. Angaingai ahcun, mah pumpak sining phuan cu mah le mah sunparnak i pek a si i Pathian kha sunparnak kan pe tawn lo. Cun, midang sining dikthlir in phozaar zong pulpit cungin mi kong caih le mipi upat lo he aa khat.\nCuti mi pakhat chiatnak, thatnak le palhnak tbk tahchunhnak ah kan hman cu an pumpak sining i runveennak hauhruang kan bauh piak hna zong a si. Cunih cun, biakinn pumh ngam lonak/pumh huam lonak hna, Pathian riantuantu hna he zalong tein bia i ruahngam lonak hna le ngaihchiatnak, nun harsatnak, lungdonghnak le lunglomhnak chimrel ngam lonak tiang a chuahpi kho. A zumhnak a derthawmmi hna, harnak le ngaihchiatnak nih a chilhmi hna, mah le mah thah duhnak tiang khua a ruat cuahmahmi hna le Pathian rian tuantu hna i hawikomhnak cahtertu zong an si kho rih. Cute cu ruat buin tahchunhnak kan hmanmi kongah kan i ralrin deuh ding ah chim ka duh. Pastor, Evangelist le News tialtu hna sin i biachim cu ralrin a herh tiah mipi hmurka in a chuak tawnmi khi thawngthachimtu hna caah phuahmi fimchimtu capo phunkhat a si tiin a sullam kaa keh.\nPathian mihman pakhat nih, zeidah kan chim i zeitindah kan chim timi nih thawngtha bia sullam a ngeihter tiah a chim (Robinson 2014, 149). Cheukhat Doctor, Reverence or Senior Pastor le Evangelist (or Free Evangelist) cu pulpit cungin mipi faktuk in soisel kan hmang. Biatak cawnpiaknak, palhnak cawnpiaknak alnak le palhmi remhnak, cun ding tein nunnak ding cawnpiaknak hna cu bianem in chim ah a ngaih a nuam deuh i lungah a caam deuh ve. Zerhpini pumh loin rian a tuanmi cheukhat sinah nikhat hlawhmi chapmi hmuh duh (double pay) ruahah naa pum lo tiah sualphawt loin, Pathian bia ngaihnak thawng an co ding thluachuah cu nihnih hlawhman hmuhmi nih a cawk khawh a si lo zia an fian dingin kan chim a herh deuh.\nCun, internet kongah Facebook, Instagram le computer le mobile game in caan a liamtermi mino cheukhat sinah zeirellonak bia kha hrial i computer le internet nih a chuahpimi thatnak le hmanzia thiam lonak nih a chuahpimi rawhralhnak hna tam deuh kan chim ah san a tlai deuh hnga. Holh dawh le bianem nih mino khua a ruahter deuh i awhrang in chimmi bia nih thinhunnak a chuahter tawn ve. Kan mit, kan kut, kan hmaifang le kan ke cawlcangh ning nih bia in kan chimmi tluk in, kan chimmi nak hmanh in, a sullam a fianter deuh. “Khrihfabu nih a herhmi cu pakhat le khat kar ah zawnruahnak le dawtnak ngeih hi a si,” tiah na bia ngaitu hmai i na kuttum na thinvo i na sik hna lio awcawi nih, thutden tlar ah athumi mipi nih na chimmi dawtnak kong nangmah nih na fian ngaingai le fian ngaingai lo kongah lungawtawm in khua an ruat, tiah catialtu pakhat nih cun a chim (Robinson, 150). Thawngtha bia na chim ah zeitin dah na chim ve?\nAa thleng cuahmahmi chan he aa tlak in mipi nih anmah le thutdirnak hmun cio thilsining hoih in nunpi ding fiang hlang in chim dingah thawngthachimtu nih tuanvo kan ngei. Tahchunhnak ah, lih chim in ralzaam sinak a sawkmi paohpoah hell ah an tla lai tiah phuannak in ralzaam si chinchap hlei ah khamhnak a co lomi paoh cu Satan ram hell (mei tihlipi) chungah paih an si lai tihi, ram2nak le ram3nak khuasa Laimi phun nih kan theih a herh deuh tiah ka ruah.\nCupin ah, ralzaam dirhmun in kan kiangkap zumlotu hna sinah khamhnak thawngtha chim dan ding kan cawn piak hna ah hman a tla deuh seomo. Cun, chanthar mino cheukhat nih zeibantuk nun nuamh lonak dah kan ton timi zong Pathian riantuantu hna nih pumpak hrimhrim in hngalh kan i zuam a herh in ka thei.\nMiphun dang le ram dangah ralzaam sinak kard ngei loin chungkhar pawcawmnak ruat in rianhrang a tuanmi kan si pinah, tihphannak in a khatmi kan si caah harnak le ngaihchiatnak nih fawituk in a kan nun a phum colh tawn. Culioah, thlarau in a thihruaitu Pathian rian tuantu hna nih kan mipi denhmi safety kedenh i hruk chunh in an dirhmun kan hngalhfian hnu ah Pathian bia in forhfialnak kha kan chimchih lengmang a herh. “An chimmi thawngtha bia le chantiluan aa pehtlai lo” timi bialehnak nih member dirhmun hngal loin Baibal theihnak pakhat lawngin thawngtha chimtu kan si sual maw tihi pumpak in kan ruah than a herh.\nAdonghnak ah, Facebook, Web le Blog in mipi nih Pathian rian tuantu soiselnak comment ah kan tial tawnmi kongah tial chap ka duh. Christian Theology le Doctrine i dannak he aa pehtlaimi an si caah hitihin fianternak caah chim ka duh. Theology le Doctrine cu hmuhning aa khatmi mibuu pakhat asiloah Khrihfabu nih a ngeihmi le cu cawnpiaknak aa hrawmmi dihlak hmunkhat ah a kan funtomtu an si. Baibal ah a fiang tung i cuhe aa kalhmi cawnpiaknak cu biatak cawnpiaknak hmangin kan doh ding a si ko.\nSihmanhsehlaw, Baibal ah a fiangset lomi kongah hmuhning aa dannak hna cu aruang fiangtein hngalh kan i zuam ah kan caah thiltha an si deuh. Pathian biatak kan tanh kan ti lioah, Khrihfabu le Khrihfa kar ah dohnak a chuahter tu Satan hman rua rak si diam khawh a si. Cucaah, kan lu a simi Khrih ah alam kip in kan than khawh nakhnga, biatak cu soisel nak in chim si loin dawtnak tuin chim hram awt hna u sih.\nSaya Bawi Lian Thang\nBy jmnews September 11, 2019\nkan hnu September 6 ahkhan Terngganu ah kum 20 tlangval pa cu Hotel khan ah nu...\nBy jmnews June 2, 2019\nKhrihfa bu timi cu lenglang dawhnak in sakmi biakinn ttha hna hi an si lo, Zumtu...\nBy jmnews May 7, 2019\nSouth Afarica ram ah Pathian rianttuan tu church Pastor pakhat nih sualnak thian ter nak caah...\nGood friday dramma can nak ah Zesuh lemcang athi\nBy thang teals April 19, 2019\nKum 89 aluancia, Kum 1930 lio i thil acangmi asi nain atutiang atuanbia adaih khawh lo...\nChin Baptist Convention (CBC) Hruaitu Thar An Thim Mi Hna\nBy jmnews March 25, 2019\nChin Baptist Convention ( CBC) cu a tu hi meting an tuah dih cang march 25...\n” Wa” Hriamtlai Phu Nih Biakinn 3 An Hrawh Dih Cikcek I Biakinn 52 An Khar Piak Cang Hna\nNgakchia Pa Biahalnak” Kapu Pathian Na Hmu Kho Maw?\nCopyright © 2016 JM News


Video: Nu Sinak He Aa Tthen Kho Lomi Nu Chiattha Ngandamnak Kongah Dr. Pari Nih A Chim Mi – Chin World News Evening\nVideo: Nu Sinak He Aa Tthen Kho Lomi Nu Chiattha Ngandamnak Kongah Dr. Pari Nih A Chim Mi\nAugust 5, 2019 August 5, 2019 Salai Van Theihtlei\nTutan zonmgah Dr. Pari nih Nu chiattha kong he pehtlaiin ngandamnak kong a van chim tthan cang. A bikin nu sinak he aa tthen kho lomi a si caah ngaih khawh hrim zuam cio hna usih.\nDr. Pari: Kan takpum thilri hna an rian tuanning le zawtnak kong tete hi kan theih a herh caah nu kan sinak he then a ngah lo mi White Discharge kong a si. Lai biafang in ka hngalh lo caah“Nu Hnap Rang” Tiah ka phuah. Ka chim thluahmah lai caah ka caah thahnemnak a um ko na ti ahcun Dr. Pari page LIKE le Share in ka bawm cio u.\nZawtnak kong nan ka hal mi kai chiah ko. Pumpak in leh ding cu caan nih a zawh lo caah video tuin duhsah tein ka peh zulh te lai. Kai lawm. Ref: Dr. Pari- Video:\nNu Hnap Rang Chuak Sining Kong Part (1)-Dr Pari\nNu Hnap Rang Chuak Sining Kong Part (1)=====================================Kan takpum thilri hna an rian tuanning le zawtnak kong tete hi kan theih a herh caah nu kan sinak he then a ngah lo mi White Discharge kong a si. Lai biafang in ka hngalh lo caah “ Nu Hnap Rang” Tiah ka phuah. Ka chim thluahmah lai caah ka caah thahnemnak a um ko na ti ahcun Dr. Pari page LIKE le Share in ka bawm cio u. Zawtnak kong nan ka hal mi kai chiah ko. Pumpak in leh ding cu can nih a zawh lo caah video tuin duhsah tein ka peh zulh te lai.Part (2) ahcun thlopbul ning cang a si te lai…Kai lawm…\nPosted by Dr. Pari on Saturday, 3 August 2019\nTanglei Chiatha Konghe Aa Pehtlaimi Asi Caah Rel chih\nNgandamnak kong asi caah tha tein NU nih rel khawh i zuam hna usih. Pa zong nih rel thiam ding a si lai. Hmailei ah nupi ngei ding thiam kan si ko hna caah mu. Nu dirhmun hi pa nakin an chia deuh. Ngandamnak kong zongah pa nakin fawi deuh in zawtnak nih a tlunh khawh hna. Nu chiatha kong le ngadamnak kong zohthan tuah hna u sih. Nu chiatha chungah hin gland phunkhat asimi Bertholin gland an timi a um. Cu nih a riantuannak cu, a chiatha a cinter/hnawnter, nupa sinak hmantik i chunglei a cintertu a si. Nu chiatha hi a fak ding a silo, a thak ding zong asilo, arim zong a chia ding a silo.\nCubantuk in a si awk asimi kha Nu nih hin harsatnak kan ton lengmang. Cu harsatnak cu zei pawl dah an si ti ah cun, Pelvic Inflamatory Disease(PID): Mah zawtnak phun hi a bikin Nu nih nupa sinak a tuah cangmi cungah a tlung deuh tawn. Nupa sinak a hmang rihlo mi hna zong nih neih khawh thiam cu a si ve. Zeitindah mah zawtnak phun hi a chuah theu ti ah cun Bacteria, viral, fungal tbk ruangah a si. Cubantuk zawtnak na ngeih ah cun, Taifah, chiatha chung in hnawmtam chuah peng, chiatha thak, le fak tibantukin na um lai.\nThineih punghmanlo, Zunsip ei bantukin um peng, cun a chelah cun na luak hna a chuak lai. Thineih lio ah pangfah hi Nu tampi nih an nei. Hi hi Fungal infection asi. Nutung zong a fak i, tleirawl zong nih fak an ti thiam. Hibantuk kongah mah duhin sii ei ding silo. Doctor umnak hmunah na um ah cun sii ei ding hal ah a tha. Cun, Pangfah lawng silo in chiatha kam hrawng a thak peng ah cun Infa VT vag. cream/Candid-V vag. cream pawl hi thuh ah an tha.\nA biapi ngaimi pakhat cu pawng na kal tikah tawka tawlning phun hi a si. Nu nih cun Ti(water) in na tawka na tawl ah khan na hmailei in silo in na hnulei in na kutin naa tawl lai. Na hmailei in naa tawl ah cun, hnawmtam kha na chiatha chungah luh fawituk. Cu cu Fungal infection timi aa awt nak cu a si theu. Cun, na chiatha hmul kha tha tein check peng. Chiatha chunglei in hnawmtam, avarmi maw adang dangin a chuah tikah kaikam a thak theu tawn. Cu nih cun na chiatha hmul a tlonghter khawh.\nNa chiatha hmul (Pubic hair) cu a tla peng a si ah cun thiang tein ziah ah a tha. A ruang cu, nupa sinak na hman tikah na hmul cu na chiatha chungah a lut khomi a si. Cu nih cun nangmah caah damlonak phun a chuahter kho. Cun, Nu nih hin a tu le tu in nupa sinak hman hi a tha tuk lo. Chiatha zong nih hin thadam tein um an duh ve. Hibantuk zawtnak phun na ngeih sual asi ah cun nu doctor sinah ningzak lo tein thil sining tha tein na chim dih lai. Ref: Drjeremy Vpachuau\nAugust Thlachung Ballon d’Or 2019: Ranking Sangbik Ah Ronaldo Telh In Portugal In Pahnih Bak An I Tel\nPathian Biatak A Ngeimi Le Thlarau In A Khat Mi Lawng Nih Holh Theihlo Cu An Co


Brazil Ram Cu Chawhleh Nak Maw Biapi Deuh Nunnak Tiah An Au Cang – Chin 11 News\nBrazil Ram Cu Chawhleh Nak Maw Biapi Deuh Nunnak Tiah An Au Cang\nBrazil ram hi tulio ah cun khuaruah har in a thi mi an tam nak hmun a si ve. Hi tluk in a thi mi le positive case thar an tam lio ah an ram President nih cun lockdown le stay at home kong ah zeihmanh a chim duh lo. Hi tluk in a thi mi an tam ko zong ah ai theih ter duh bak lo tiah mipi nih an soisel tuk cang.\nCun Brazil President Bolsonaro nih cun tulio pulrai zawtnak tihnung taktak a si mi Coronavirus hi tlangrai zawtnak sawhsawh bantuk a si ko tiah a rak chim. Cu ruang ah tlangrai zawtnak sawhsawh bantuk in an ram mipi dihlak nih an zoh ve ruang ah mipi a thi mi an tamtuk cang nak hi a si.\nNihin tiangah Brazil ram I Covid-19 in a thi mi hna hi 10,627 lengkai an si cang hna I 155,939 hi confirm cases an si cang hna. Cun Brazil siibawi thiamsang minthang nih an zumh ning ah cun a tu nak in let 20 in a thi mi kan tam rih lai tiah zong an chim.\nHi tluk in a thi mi le confirm cases an tam lio ah President Bolsonaro nih cun Stay At Home le lockdown kong ah zeihmanh a chim duh bak lo I a herh lo tiah a chim. Suimilam 24 chung ah 10,611 hi confirm cases an si I a thi mi hi 730 an si tiah an langhter.


Kyaw Kyaw Thihnak Kongah Thil Sining Viale An Langhter Dih Cang – Chin World News Evening\nKyaw Kyaw Thihnak Kongah Thil Sining Viale An Langhter Dih Cang\nJanuary 4, 2021 January 4, 2021 Salai Van Chin News\nNaite Kyaw Kyaw thinak konghe pehtlaiin thil sining vialte an phuan in an langhter pah dih cang. Asinain Ram Cung Bualteng Amos Pa ( Ramchung Bualteng Amos Pa) nih Kyaw Kyaw hringtu a nu biachimmi cungah lehnak atuah ve cang. Kyaw Kyaw thihnak kong cu a cunglei langhter cang bantukin kan theih dihmi thil asi caah tampi kan ttial ti lai lo.\nAtang hi ahnu bik Sangau Welfare Committee: Aizawl nih cathanh an chuahmi a si.Sangau Welfare Committee Aizawl nih cun tuan deuh i, kan khua Sangau ah thil acangmi kongah Laifa Chin Hills chung a ummi vialte theih ah chim kan duhmi cu biadik hi dirpi ngam hna usih.Unau karlak ah thleidannak hi a um lo hrimhrim lai tihi kan chim ngam. Hi thawngpang a chuahning le kan theihning hi ai khat lomi tampi a um lai.\nHi thil vialte hna hi unau sinak ahrawhter khawh mi asi timi theih in biadik zoh in biachokvai cu post tilo dingin kan in nawl ko hna. Hi vanchiatnak hi Sangau Welfare Committee Aizawl nih cun apoituk hringhran kan ti.Cuve rualrual in Chin Hills (Mizoram) unau hna le Hmundang kadang in Sangau khuapi nihsawh le zawmh taihnak bia le hla tampi kan hmuh mi hi Sangau Welfare Committee Aizawl nih cun theihthiam ahar kan ti ngaingai ko.


Supreme Leader Ayatollah Khamenei A Lungre Thei Tuk Cang. Trump Le Gen.Qassem Soleimani – FIAKFAIROCK\nSupreme Leader Ayatollah Khamenei A Lungre Thei Tuk Cang. Trump Le Gen.Qassem Soleimani\nIRGC Commander Soleimani Iran sahuai kha, Trump administration nih thah dingin thla 18 chung bak an rak veh mi asi.Quds force of the Islamic Revolutionary Guards Cops ah cun bawibik asi i, a rak bawituk ko .American civilian Contractor Nawres Waleed Hamid,December 27,i KI militrary base,kirkuk i thah arak sikhan Washington cu,a um sawhsawh tilo i, January ni 3 khan cun ido dingin, US cu aralringtuk ko cang.\nUS nih hin Arab Spring hna le ISIS hna abuaipi ruangah Soleimani kha ,alang lotuk i asiko. Iran nih hin Middle East ah hin,a thiambik mi le a tthawng bik mi si hi a tinh mi zungzal asi i, cu hna zongah cun, zeipoh khuakhangtu asi i, December thla 31 i Baghdad Embassy kah arak sibak khan,bia thil zeimaw cu arak tamtuk cang. haka ah hin soleimani le Abdul Reza Shahlai Yamen Iran Commander cu thah ding hmasa cu an rak si .\nNational Security adviser John Bolton nih khan, IRGC hruaitu thahnak ding hi timhlamhnak arak ngei dih cang. September thla ah khan the US Central Command le Joint Special Operations Command hna nih cun Soleimani cu Syria ram i a um lio ah veh dingin biachahnak an rak tuah cang mi kha a si. cu ti cun, thla zeimazat soleimani umtu ningcang cu an rak hlathlai cang tikah, Syria ram chung asilo ah, Iraq ram chung tal ah, thahkhawh dingin an rak i timh mi cu asi.\nUS Agents hna vialte,The Syria army, The Quds force in Damascus ,Hezbollah ,Damascus ,Baghdad airports, Kataib Hezbollah,le Popular Mobilization force sin in, thong an rak theih lengmang. CIA headquarters in report an rak pek mi ah cun, Iran General Soleimani nih cun, Iran Proxies te hna, lebanon te hna,Yemen le Iraq mi hna cu, US Embassy kap ding in a fawrh hna ti si.\nTi cun Trump le senior officials hna nih cun Soleimani cu tha ding in biachahnak an tuah cang i, January ni 3 Cham Wings Airline Flight 6Q501 in Soleimani arak ttum bak ah cun, suimilam 12.47pm ah khan Hellfire missile in a hawi le minung 9 hna he cun an kah hna i an dih lakin an nunnak an rak Liam dih mi kha a si.\nKA TENH TA RIH LAI :Iran Missile nih Ukraine Airline minung 176 akah hnu khan, Lih achim caah,Iran mipi hna nih cun,Supreme Leader Ayatollah Khamenei cu a rian in chauk dingin lam an zawh i, Lih chim hmangpa ,na rian in chuak cang. tiin ni 3 chung lam an zawh i an au len ti si. President Trump nih cun, Iran cu biak a duh i, sihmanhsehlaw, zeihmanh biakamnak um lo in, tiin a cah nain, Iran nih zeiah arel piak lo.\nIran Protesters hna zawl runnak bia chim i, Iran hi aralrin lo i, Nuclear a ser siah cun, a caah apawituk ko lai tiin a chim ti si. A tu-ah cun Iran ram chung cu, US he karlak long ah silo in, Ukraine vanlawng kahnak konglam zong ah a buaituk ko cang tisi, Hi vanlawng kahnak i, a thi hna luman le compensation hna a liam dih a hau tikah,buanak long tein a khat ko cang tiah theih asi.\nThlawchuah Rungcin par hmui


Kum Tampi Ha-fah A Hmang Mi Nih An I Damhpi Bak Mi Si A Taktak Mi Rak Tuah Ve – HRINGDILDEL LAIRAM\nKum Tampi Ha-fah A Hmang Mi Nih An I Damhpi Bak Mi Si A Taktak Mi Rak Tuah Ve\nMinung kan takpum chung ah fahnak a phunphun a tlung tawn vu fahnak kan neih tawn mi lakah hafah nak hi a tuar har tuk mi pakhat a rak si ve. Hafah nak a chuah nak hi a tam u cu thilthlum yampi a ri mi le a al mi pawl a ei mi le thil hring a ei mi cung deuh ah hin a chuak mi a si. Changreu, thangiah, cini, ngachoh a ei mi nih kan ha kha thaten kan zohkhenh lo ah cun, a hnu ah faktuk in hafah nak kan ing tawn.\nHafah hi hngakchia cu chim lo upa ca hmanhah a tuar a har tuk mi a si.Pawpi ngalhriang hmanhnih hafah hi a ing kho loh. Hafah nak nih hin minung kan cung ah faktuk in harsat nak a tlun tertu a si.Rawl zong ei kholo ti zong ding kholo tiangin an kan tuahtu a si. Hi hafah nak a chuah cang hnuah vun zawntnak dangdang nih an kan thlakchih khawh i a dongh ak ah cun phaisa tampi dih in sizung tiang ah kan phan tawn.\nCucaah cun, a tanglei kan rak langh ter ding mi hi zeitluk in hafah zongah phoi piak hau ti loin le chawva tampi dih hau loin, oltein damhkhawh nak sii hi raktuah piak ve. Cucu Ansa hi a hnah he a par he a tha taktak mi mitthep katlak bak ah a damh kho tu sii tha pakhat a si. Cu a tuah ning cang cu, Ansa hi na tawh lai i thiangten na tawl hnuah dip ten na riam lai i cu na ha a fah nak zawn a kuat nak zawn te ah khan na benh lai.\nCu na benh mi cu can zeimawzat chung na benh piak lai i mithnawm lakpiak mi bantuk in na hafah nak vialte cu chikhat lo ah a dam dih ko lai. Mah Ansa hi kawlram chung khawika hmun poh ah a tampi mi a si caah hafah ruangah lung rethei in um hrimhrim hlah hi ansa nih hin fawiten an damh khawh mi a si.Hafah ruangah mirang si kawlsi tampi ka hmanh dih cang nain a tha kho bak loh a titu pawl nih mah ansa hi rak tuah ve law na dam hrimhrim lai.\n← Zingzan I Kan Hman Peng Mi Piat Hi A Hmandan Kan Thiam Lo Cun Kan Nunnak Caah Tih A Rak Nun Ning Hi Rak Rel Ve Hrimhrim\nPasal Uar Um Bak Hih Min Aung Hlaing Kuttang Chuak Dingin Ralkap Pawl Cu Hiti Bak In A Van Sawm Tu Hna Ralbawi →


Germany Nih Fiang Ko In China Le WHO An Ipehtlaihning A Phuan Cang Hih – Chin World News Evening\nAdmin||05| Biangreithlep 11|2020|| Vuleipi thlankhur ah a cantertu Covid-19 ai thawhkehnak kong biafiang a hung lang ziahmah cang. Mi tampi nih hi Covid-19 zawtnak cu China ram, Wuhan khuapi sazuarnak in ai thawkmi a si ti hi an zumh bikmi a si cang. Cun, hi kong ah WHO le China hi pehtlaihnak an ngei ti a si cang.\nGermany lei nih zong nih China an vun phomh ve cang. Germany thawngzamhnak Der Spiegel tadinca nih a langhter ve ning ah cun”China President Xi Jinping nih amah pumpak in WHO Health Organization (WHO) Director-General Tefros Aahanom cu Corona Virus zawtnak hi minung pakhat le pakhat i chawnh/ ipekchanhkhawh a si ti le Global Pandemic Warning tuan tein thanh ding cu thanh lo dingin tlaipi ah thanh dingin a nawl,”tiah a tarlangh.\nGermany thawngzamhnak Der Spiegel tadinca nih tarlangh rihning ah cun” Tangkhawng 21 ah WHO Director Tedros le President Xi Jinping cu an ichawnh biaknak ngeiin Corona Virus zawtnak hi minung pakhat le pakhat i chawnh/ ipekchanhkhawh a si ti le Global Pandemic Warning thawngthanhnak cu tlaiter (delayed) dingin a ti,” tiah a tarlangh. German Federal Intelligence Service ten Bundesnachrichtendienst’ (BND) nih kherhhlainak a tuah tikah a chimmi a hmuhchuahmi mi cu ” Corona Virus zawtnak kong hi tuan tein kan theih ding a si ko. A sining kan theih hi cu zarh 4 in zarh 6 in kan tlai. Tuan tein kan theih dingmi Zarh 4-6 kan tlai tiah an chim. Cu khawh cang cun WHO nih a hun chim ve mi cu “Tangkhawng 21 ah WHO Director Tedros le China President Xi Jinping hi an i chawn lo hrimhrim,” tiah an chim ve ṭhan.\nChina nih Tangkhawng 20 ah Covid-19 zawtnak hi minung le minung ichawhnak khawh a si ti WHO sinah thanhnak a tuah i Tangkhawng 22 ah Covid-19 zawtnak hi minung le minung ichawhnak khawh ti vawleipi theih ah a phuan tiah WHO lei nih an chim ve. Asinain Germany tadinca nih cun vawleipi nih kan theih cu zarh 4-6 a tlai hnuah a si tiah a tarlangh ve. Kan hnuzarh ah US President Trump le Mike Pompeo nih Corona Virus nih China in ai thawkmi a ti ko hi tehte kan piah te lai a um ko tiah China cu an pahnih bakin an rak doh ṭi.\nUS nih China a puhnak kongah China lei nih tihihin lehnak an tuah ve. China Foreign Ministry spokeswoman Hua Chunying nih press briefing a ngeihnak ah Mike Pompeo cu a phomh chih. “Mr Pompeo nih hin voitampi cu evidence kong hi a chim len cang, asinain evidence zeihmanh chuahpi ding taktak a ngei bal loh. Covid-19 evidence hi cu scientists le medical professionals pawl buaipi ding in ka ruah. Politicians mah le ram chung i hlawkpinak hmuh duhtu pawl caah buaipi ve ding phun a si in ka theih loh.”\n“US ah Coronavirus zawtnak in minung 78,615 lengkai an thi cang. US cozah nih Coronavirus outbreak an i zohkhenh khawh lo ruang ah China mawhphurhnak ding lawngte an kawl. US ram hruaitu pawl nih hin China rak kan buaipi lo hin an mah le ram te kha ṭha tein buaipi hna sehlaw mithi zong hi an tlawm deuh men lai,” tiah Hua Chunying nih a ti hna. Chirhchan:\nThawngpang Ṭha Taktak: Kan Farnu A Hniang Zong Negative A Si Cang Ee


USDP Nih 2008 Phunghrampi Kan Thleng Lai Timi Bia A Um Ahcun Zumh Ti Lo Ding – Chin World News Evening\nJuly 9, 2020 Salai Van Hmuhning\nMipi A Hlenmi Miphun Party Hruaitu Le Candidate Pawl. Daw Su hi Democracy Icon an ti i vawleicung lungfimmi vialte nih an upatmi a si. Kan ram thatlonak le sifahnak vialte sersiam duh ruangah kum tampi chung Kawl ralkap tlaihkhihnak chungah a um.\nRam hruaitu pawl le lungfimmi pohpoh nih kan zumh tukmi cu – 2015 Kawlram thimnak ah Daw Su hruaimi NLD nih cozah a ser khawh caah kan ram hi a tam le tlawm cu a thleng khawh lai tiah ruahchannak tampi kan ngei cio. Rampi sersiam le thleng timi hi minung fimnak lawng nih a tuah kho lo. Ram hruainak caah zulh dingmi “Phunghrampi” (Constitution) a herh. Ralkap sermi 2008\nPhunhrampi ningin kalpi ding a si. Ralkap sermi a si caah nun chung ralkap nih Kawlram uk khawhnak phunghrampi a si ko. Ralkap uknak in luat khawhnak lam cu nikum 2019 chungah NLD hruaimi Hluttaw nih a kawl nain ralkap nih a duhpi lo caah pakhat hmanh thleng khawh zong a si lo, remh khawh zong a si lo. Ralkap le USDP cu pumkhat an si.\nUSDP le Ralkap nih 2008 Phunghrampi remh zong duh lo, thleng zong duh lo a si caah 2020 thimnak ah USDP nih kanmah nih cozah kan kai ahcun 2008 Phunghrampi kan thleng lai timi bia a um ahcun zumh ti lo ding. Mipi hlennak a si ve. Daw Su hmanh nih kan ram caah sersiam le thleng a duhmi a thleng khawh lomi cu “A Ruang” a um. 2008 Phunghrampi nih duh ningin tuah khawhnak nawl a pek lo caah Daw Su zong zeihmanh a tuah khawh ve lonak a si.\nVawleicung ram hruaitu tampi nih an zahmi le an upatmi Daw Su hmanh kan ram a sersiam kho lomi Miphun Party Hruaitu Pawl nih kanmah party kan kai ahcun kan ram kan thleng lai, Kan ram hi Federal State ah kan ser lai, timi bia tehna an chim. Daw Su fimnak le hngalhnak nih cun kan ram cu a thleng khawh ko nain 2008 Phunghrampi nih nawl a pek lo bantukin kan miphun party hruaitu pawl fimnak le thiamnak nih kan ram hi Federal State an ser khawh ko lai nain 2008 Phunghrampi nih cu duhmi thil tuah khawhnak le chim khawhnak nawl a pek rih lo.\n2008 Phunghrampi ningin ram hruai le kalpi ding a si chung cu State cozah nih a ram caah thil a tuah khawhmi cu ‘Thanhchona’ te lawng a si lai, Pyitu le Amyota Hluttaw Kozale pawl zong ram thanhchonak kong lawng an chim khawh ve lai. Atu i MP aa cuh dingmi pawl nih keimah nih teinak ka hmuh ahcun, kanmah miphun party nih teinak kan hmuh ahcun Kan ram hi kan thleng lai, Federal State ah kan ser lai a timi vialte “Mipi Hlennak” menmen a si rih.\n2008 phunghrampi ruangah tuah khawhmi thil cu -Kan ram le Miphun caah thanhchonak (development) te lawng a si i, cu thanhchonnak rian tuan khawh ding ah cun Cozah a tlaihmi party chungin teinak a hmuhmi State Hluttaw Kozale le Pyitu/ Amyotha Hluttaw Kozale pawl lawng nih tuah khawh a si. Opposition party dirhmun in zeihmanh tuah khawhnak lam a um lo, Kan tuah khawh lai a timi Miphun Party Hruaitu pawl cu Mipi A Hlenmi Party Hruaitu Pawl an si. Caṭialtu:Laiki Chozah\nRalkap Kut In Luat Khawhnak Caah NLD Hi Kan Țanh Rih A Herh Tuk Caan A Si


Hakha Sipin Panchian sak hnu ah Ralbawi Aung San le Chin hruaitu hna milem kan phunti lai | THE CHIN EXPRESS\nHakha Sipin Panchian sak hnu ah Ralbawi Aung San le Chin hruaitu hna milem kan phunti lai\nBy Lal Nuna | Khonumthung — Nai hrawng Chin state ah an buaipi ngaimi “Ralbawi Aung San milem cu kan phun rih lai lo, Sipin Panchian sak hnu ah Panglong sachoh i minsen thuttu Chin hruaitu 3 milem he kan phunṭi te lai,” tiah Chin state cozah biachimtu Sipin Vuanci U Soe Htet nih a chim.\nSipin Panchian cu Hakha khuapi chuahnak zawn vawlei acre 3.8 ah sak dingin Chin state cozah nih a timh liopi asi i kum 1 paoh a rau rih lai. Sipin Panchian an sak dih hnu lawngah, mahka hmun chung cun kan phun te lai, tiah U Soe Htet nih a chim.\n“Ni kum tein, Panglong sachoh ah min a thuttu Chin kan ruaitu 3 philh lonak lungphun kan tuah lai i Chinca, Kawlca le Mirangca in an tuanbia kan ṭial lai kan ti cangmi si, nain ni kum budget kan i zat lo ruangah kan tuah lo.\n“Atu cu Sipin Panchian sak hnu ah Ralbawi Aung San milem lawng si loin Chin hruaitu 3 milem he, lungphun he kan tuahṭi lai tiah timhtuah asi cang,” ati.\nChin khualipi Hakha ah Ralbawi Aung San milem phun an timh, timi thawngpang a len cangka in Chin mipi nih an duhlonak fakpi in an chim cio. Chin mipi nih cun ‘Aung San milem phun nakin Panglong sachoh ah bia a kan kamhmi tu kha tlinter i zuam deuh hna seh’ ti an duh.\nMah kong he pehtlai in Chin Miphun Democracy Bu (CNLD) party joint Chairman Pu No Than Kap nih, “Aung San nih bia a kan kamhmi tu kha tlangcung miphun vialte nih kan duhmi asi,” tiah a chim.\n“Aung San nih bia a kan kamhmi an tlinter hnu ah inntek miphun hna nih a milem zong phun chih usih an ti ahcun phun dang si.\n“Aung San nih bia a kan kamhmi; tlukruannak, mahte khuakhan lairelnak, tbk., hna atutiang kan ngah rih lo. Mah lio ah a milem phun hnawh a kan timh tikah mipi nih phun dangpi in an hmuh.\n“Cun, cozah nih amah nawl in milem a phun awk si lo. Tuchan cu democracy asi cang bangin inntek mipi tam deuh duhnak kha ruahchih in rianṭuan a herh. Rampumpi Hlutdaw ah MP tam deuh a ngahmi party nih miphun hme namneh phun le kanmah duhmi paoh kan tuah khawh ti phun in rianṭuan cu a phung si lo,” tiah a chim.


Dr. Sui Hingz: Ruahchannak Le Tuah A Herhmi Pawl Le R2P Kong Fiangternak – The Cherry Par\nRuahchannak le Tuah a herhmi pawl, Thil a si kho mi le theih a herhmi le tuah a herh mi hi theih cio ah a tha. (A dih tiang rel ding) Tei ding in Tuah ding phung 10. A Hmasa bik ah R2P kong fiangternak, UN Security council nih Chapter 7, Article 42 ning in ram pakhat khat ah ralkap a thlah tik ah, Kawlram 2008 Phunghrampi 42 (b) ah “No Foreign troops shall be permitted to be deployed in the territory of the Union” – “နိုင်ငံတော် အတွင်း မည်သည့် နိုင်ငံခြားတပ်ဖွဲ့ ကိုမျှ တပ်ချခွင့်မပြု။\nA fawinak in chimh ahcun Ramchung ah zeibantuk ramleng ralkap hman lutnak nawl um lo” timi a um caah R2P luh ding a si zong ah MAL Ralkap an hnatlak hmasa a hau. Cu lo cun Kawlram vawlei an lamh bak in an i kap colh lai caah Ramchung ral a tho kho. Kawl ralkap cu bawmhtu a ngeih caah ram dang he aa lo lo. Taluk le Russia, India nih Kawl ralkap a bawmh hna ahcun ral a tho lai i WWW III hmanh a chauk kho. Cu caah UNSC nih Kawl ralkap an hna tlak lawng ah an lut kho, hnatlak lo an luh ahcun ral a tho tiknak a si.\nYemen bantuk in ram a rawk kho dih. Cu bantuk in Iraq le Libia tbk pawl zong an rak do hnu ah thatnak a chuah pi hlei lo (US Secretary bia March-3). Cu caah ramleng i a si kho lo mi bawmhnak hngak len nak cha cun, Ramchung ah cawlcaanh a bia pi TUK cang.\n1. CDM cawlcaanhnak thawngter ding, 2. CRPH tanh cio ding, 3. Tlangcung party le Hriamtlai i fonh in tlangcung aiawhtu ser ding, 4. Inn-Hngak cozah dirh ding (CRPH, Tlangcung hruaitu, mipi aiawhtu), 5. 2008 Phunghrampi Hrawh Ding (2008 Phunghrampi hi 2008 May ah mipi zapi lungtlingnak (consensus) i fehtermi a si an ti caah atu 2021 ah Mipi consensus in Mipi nih 2008 Phunghrampi kan hrawh tiah Ram MIPI aiawh in ca chuah i ram kip le embassy kip kuat ding).\n6. Federal ram ser kan duh tiah au ding, 7. MIPI nih Federal phunghrampi a hrang fehter ding, 8. Mipi ralkap ser ding- conscription ser ding, 9. Hriamtlai a nganbik le a rum bik KIA nih mipi ralkap ser ding- (training le hriam a pek khawh), 10. Mipi cawlcaanghnak thawngter ding, cun lungdongh lo le lung awthomnak ngeih lo in forhfialnak le thazaang chuah cio in hmai ah nor ding. Mipi nih tuah khawhmi rak comment cio uh. Credit: Dr. Sui Hingz\n← Ralkap uknak hrawhnak ding ah CRPH nih a herh mi hriamnam/hman rua\n𝐕𝐚𝐧𝐝𝐮𝐦 𝐜𝐡𝐮𝐧𝐠 𝐓𝐡𝐥𝐢𝐚𝐜𝐡𝐢𝐚 𝐧𝐢𝐡 𝐄𝐥𝐞𝐜𝐭𝐫𝐨𝐧 𝐭𝐚𝐦𝐩𝐢 𝐂𝐡𝐨𝐢𝐡 𝐥𝐢𝐨 𝐀𝐯𝐨𝐢𝐤𝐡𝐚𝐭 𝐚𝐧 𝐇𝐦𝐮𝐡𝐧𝐚𝐤 𝐚 𝐬𝐢 →


‘WWIII’ Vawlei Raalpi III Caah Russia Timhlamhnak Phun 10 - Ramleng Chinmi\nHomeTheihtlei‘WWIII’ Vawlei Raalpi III Caah Russia Timhlamhnak Phun 10\n‘WWIII’ Vawlei Raalpi III Caah Russia Timhlamhnak Phun 10\nDecember 27, 2018 Robertson Bawi Nun Thar Theihtlei 0\nDefense Training Exercise: Russia nih a rammi raalpi caah a timhlamh ko hna tiah fianternak cu October 4th, 2016 in khan ai thok. Mangtara in a tammi a rammi nuaih 40 minung hna cu ni li chung a cawnpiak, raal a thoh tik/hnuah zeitindah cawlcangh, rianttuan, i kilven, i thlopbul tbk vialte a cawnpiak hna.\nRuahlopi in a cang sualmi thil a um tikah khamhtu (emergency rescuer) hmanh nuaih hnih (200,000) a chiah hna. Hriamnaam-thilri lei zohkhenh tawlreltu bu zong sang nga (50,000) an si. Ram tampi nih hi bantuk an tuah ah hin pumpeek in minung 1000 hrawng lawng an si tawn. Nitlaak lei ram nih an ruahning ah Russia nih a raal hna a kan tlerhkhawnh ti a si.\nNuclear Armament: 2010 ah, Russia nih hnatlaak minthutnak thar a ngei. Mah cucu Russia le USA nih an nuclear le ballistic missile hriam ser tlawmter/zorter a si. Nain, Russia nih a nuclear hriam a tthanchohterning zoh ah ‘zorter’ hnatlaak minthutnak cu a zul theng lo ti a fiang. France ram tluk hrawng a simi ram second khat ah a hloh dih khotu nuclear hriam thar a ser.\nMah hriam hi ‘Satan-2’ tiah a min peek a si i, a thlithup in sermi le a raal hna radar system a hrial khomi a si tiah theih a si. Zei zat dah nan ser, a thar nan ngeihmi zei zat, tiah biahalnak cu Russia Defense Ministry nih a let duh lo, a thuh. Theihmi leeng in ttih a ning tinak a si. Hlathlaitu nih an ruahning ah Russia nih 7,300 nuclear hriam thazaang a ngei ti a si, USA nih 6,970 lawng a ngeih lioah mu. Raal thawh i timh lo cun zeiruangahdah Russia nih hi tluk lawmmam hin hriam thar a ser hnga tiah ruah awk tampi a um.\nThe Return of KGB: KGB hi 1954 in Soviet Union caah an humhimnak hrampi a si (main security). Mah hi raalkaap rianttuannak a si i, thlithup palik le ram chung humhimnak bantukin an cawlcaang. Eihmuarnak le mi thah in an min a thang, Soviet dirkamh lo tiin lunghrinh ruangah minung a nuaih in a rak thattu phu kha an si.\nPutin zong hi KGB officer pakhat a rak si i, ram chung humhimnak remh dingin bia a rak chim. A raal hna lakah i kilvennak caah a tuahmi a si i, atu ahcun KGB nih hmunhma a laak dih cang.\nCyber Attack: October 7th, 2016, ah khan US nih Russia cu Democratic Party raalchanh in na cawlcang tiah sual a phawt. Meivan mifir pawl nih Democratic officials email 19,000 an fir ti a si.\nRussia nawlngeitu nih kan hngal lo, kan tuahmi a si lo an ti nain US nawlngeitu nih cun rampi i thimnak ah buainak umter an duh caah an tuahmi a si ko an ti ve.\nThe National Defense Control Center: 2016 ah khan Russian Defense Minister nih ram leeng raal dohnak kongah an i tinhmi ruhlang in a phuan. A tawinak in chim ahcun, Defense Ministry nih cozah zung a tlaih viar lai, ram chung pennak le palik a uk lai i, Russia cu military state ah a thlen lai. Moscow ah a thar in National Defense Control Center an dirh tinak a si.\nInn ngan pipi an si i, ‘white house’ bantuk deuh in a chungah a ummi cu ‘supercomputer’ (ahleiin rian a ttuan khomi computer), lei tangin raal hriam laak-kuat khawhnak kua le lei tang hriamnak le thilri tbk pawl an tling dih. Phun dang in chim ahcun raalpi caah hmun ttha le hriam ttha taktak lawngte an si.\nReformation of the First Guards Tank Army: 2016 ah khan Russia nih a FGTA tharchuahnak/remhnak a lim cangnak kong kha a phuan. Cu hlanah hi pawl hi a hraang taktakmi Soviet raalkaap phu an si. Vawlei Raalpi IInak ah khan ‘Red Army’ bantukin an rak um.\n1968 Czechoslovakia luhhnawhnak i ram chung mi 108 thahnawnnak zong ah khan anmah pawl hi hruaitu an si. A hnuah hi pawl hi an um ti rua lo tiah ruah a si nain atu cu a thar in a dirh tthan tikah raalpi III caah an i timlaam ti khawh a si.\nDeploying Missiles in Kaliningrad: 2016 ah khan Kaliningrad, Portland le Lithuania karlak ah hmun bite a ngeihmi, ah Russia nih nuclear missile a chuahter khomi raal hriam an chiah. Hi hmun hi Nitlaak ram khuapi Berlin ti bantuk fawite in a kah khawhnak a si. A pawngkam ram nih an duh lo nain Russia nih ka raal US ti bantuk lakin kai vennak a si a ti.\nFamilies of Russian Officials: 2016 ah khan Russia nih a officials cozah rianttuan hna cu ram dang le hmun dang ah ca cawng in a ummi an fale vialte kirter in Russian sianginn ah kaiter viar dingin nawl a chuah. Cu a tuah lomi cungah lehrulhnak a um lai tiah thawng a thanh.\nPropaganda: A zumhning le ruahning karhternak caah a mipi le a cawnpiak hna, raal a thawh sual ah tiin timhlamhnak an ngei. TV network nih bomh in i khamnak kong kha a cawnpiak, a thanh hna. Russian TV network ngan Zvezda nih, “America nih a nuclear cu Moscow hmuitinh in a taat/a remh” tiin a phuan mei ko. A mipile kha American huat dingin a cawnpiak hna khi a si.\nUnderground Bunker: American Intelligence nih a theihmi cu Russia nih hin kum tampi le tangka tampi dihin kahcham/khur an cawh ti hi a si. Cu an cawhmi cu nuclear hriam zong nih a hrawh khawh lomi a si. A thongthong in Russia vulei tangah an um i, khur pakhat nih hin minung 3,000 a tlum.\nVawlei raalpi tho sehlaw hika khur chungah hin Russian mi tampi cu an i thup lai tinak a si.


kyaw kyaw ruak mit bak in a hmu i a ruak zong a sawngbawl tu chim mi hi rak bih ta rih u sih – Thechinlungnews\nkyaw kyaw ruak mit bak in a hmu i a ruak zong a sawngbawl tu chim mi hi rak bih ta rih u sih\nkyaw kyaw a ruak an va hmuh ah hin a rak tthom dih cang i akut lebang cu siamremh awkhmanh tha tilo in a rak thom tuk cang ti a si. Culawng silo in a ruak hi an tlunpi i motor cung in an thumh ah hin alu hi a uai in a uai i a hngawng ruh hi a kiak hrimhrim lai timi zumh asi fawn.\nCupin ah a hnakruh hi akiak bak tiah fehter a si i, a keng lei an zoh tik ah a phing dih ti a si i tisa in nampiak hmanh ah a phin hi a zor kho lo ti a si tik ah kyaw kyaw hi lungphucawl in a thimi a si lo i mikut tuar nak bak in a thimi a si ko timi cu a ruak a sawngbawl tu pawl mit in a hmutu bak nih chim mi a si.\na sinain a ruak hi postmortem tuah a si lo tik ah zeibia hmanh chim khawh a si ti lo a poi taktak .kan theihcio cang bantuk in kyaw kyaw hi a umnak hna chungkhar nih hin an fa bantuk bak in an dawtmi a si tik ah kyaw kyaw an hrem timi a pu nih a theih tik ah sangau-1 yla hruaitu upa sin ah a va kal i kyaw kyaw cu fakngai in maw an hrem tiah a va hal hna tik ah ” aw a fak ngai ko ” tiah an rak leh ve fawn hna tik ah a lungtha lo i a thaizing ah a fale pahnih cu kyaw kyaw va zoh dingin a thlah hna nak zong hi a si .\ncuticun kyaw kyaw aum nak pu fela cu a thinhung a lungfak tuk ve i yla kut bak in kyaw kyaw hi a thimi a si ko ti a theih ve tik ah kyaw kyaw ruak thutpi nak caah thutphah yla ta an rak putmi zong cu a khirh hna i innleng ah a chuahter hna i an mah khrihfabu upc thutphah tu an hman nak zong a si fawn .\nCuticun a thaizing 29.12.2020 tuesday zing ah cun a ruak cu an i cuh i postmortem tuah dingin i nawr nak a faktuk cang tik ah yla hruaitu kut ah um tilo in vcp lei tu nih a ruak cu buaipi a si cang.sangau ah hin section 4 a um i kyaw kyaw ruak buaipi nak ah hin section dang 3 cu an i el duh bak lo ti a si fawn.\nculawng silo in sangau khua ah a um ve mi hakha le thantlang lei minung zong a hohmanh an i tel duh lo ti a si . a ruang cu an lungfah tuk ruang le an thinhun tuk ruang ah a si i boruak zong a sang tuk cang caah an i tel lo tiah theih a si fawn .kyaw kyaw ruak thutpi zan 28.12.2020 zan ah hin a ruak thutpi tu hi minung 5/6 hrawng te lawng an si tiah theih a si fawn.\nA thaizing ah cun kyaw kyaw thihnak kong ah hin sangau khuapi ah buainak fakpi a chuak cang i boruak zong a sang tuk cang caah kyaw kyaw aumnak chungkhar tiang zong hro nak a chuak cang i biadik chim ngamlo dirhmun ah a tu tiang an dir nak a si.\naww.. mizoram khawika ah hme diknak le dawtnak cu a um ne a ho dah tampi tu ah a dir ngam ne lai ?atu ah hin bomh le dirpi an herh taktak lio a si. sangau le a hrawnghran i a um mi kyaw kyaw chungkhat sahlawh vialte thinphang in an um i zangfak taktak an si , hilio ah a hodah a dirpi lai ? zohsawh in maw kan zoh ko hna lai ti in ka bia ka donghter rih phawt lai a herh ah cun ka peh than te lai.\ncredit : salai pk . note : hi kong hi kyaw kyaw a thihnak kong a thei i a sining dihlak a theitu le a ruak tiang a sawngbawl tu nih a mah facebook cahmai ah laimi zapi theih dingin raltha ngai in a tial i alanghter mi a si. cucaah cun kan laimi hawi vialte nih biadik an theih khawh cio nak lai share nak tal in rak bawm ve hna u sih.\nBe the first to comment on "kyaw kyaw ruak mit bak in a hmu i a ruak zong a sawngbawl tu chim mi hi rak bih ta rih u sih"


Kum Hnih Ngakchia Ralhrang Nih An Kah That - News and Media\nKum Hnih Ngakchia Ralhrang Nih An Kah That\nRalhrang hna cu Aye Chan Thar village, Myaing township ah an lut i ngakchia minung 3 an thah hna tiah thei a si.Cu lawng si loin mawtor lei bike hna zong an khangh viar tiah thei a si. Khua mi pakhat nih ralkap hna cu Chaung Sone village tract, Myaing township, Magway region ah an lut tiah a chim. Khua mi cheukhat hna ralhrang nih an thah hna hna tiah ka thei. Minung zeizat dah an thah ti cu fiang tein ka chim kho lo tiah.\nKhua mi pakhat nih a chim. Khua mi hna nih kum hnih ngakchia hna le kum 19 minote pakhat ralhrang nih an thah kha an hmu hna. An thah mi hna hi Aye Chan Thar Sanpya village ah a si. Rel chap – Magway ramthen,Salyin peng NLD party i peng riantlai chungtel pakhat si mi U Naing Lyin cu September 14, zinglei ah ralhrang phu hna nih meithal in an kah caah a nunnak a liam tiah theih a si.\nU Naing Lyin cu an tlaih lio ah a lu ah meithal kuan in hliamh a si i, nizaan September 14, zaanlei sizung ah phakpi a si nain, a nunnak a liam tiah khuachung thawngzamhnak pakhat si mi Maylatt A Than thawngzamhnak nih an tial. Ralhrang phu hna nih a umnak inn ah luhhnawh in meithal in an kah tlaih an timh i a zaam na in dawr an tuah nak pawng Nga Hlaing Dwin lam tonnak pawng ah an tlaih tiah theih a si.\nYesagyu peng NLD party chungtel pakhat nih peng rian ngei tu U Naing Lyin cu a umnak inn ah ralhrang phu hna le Salyin peng palik hna nih luhhnawh in an tlaih , an kah caah meithal kuan hliam nak in a nunnak a liam tiah a langhter. U Naing Lyin cu 2020 kum, thimnak ah hlutdaw palai i rianngei tu pakhat dirhmun in rian tuan tu a si, Khin Paloe khua mee zung ah mee diklo a um tiah sualpuh in mee-zung -hmu tazacuai a tong mi a si\nRalhrang Tampi An Kah That Hoi


Europe Ah Dawrnak Halmi An Karh, Norway Ahcun An Zawr – Chin Community in Norway\nEurope Ah Dawrnak Halmi An Karh, Norway Ahcun An Zawr\nDecember 20, 2014 ccn 0 Comments\nEurope huapin dawrnak halmi 25% an karh nain, Norway ahcun kumdang nakin dawrnak halmi an tlawm deuh caah Asylum Center pa 7 an khar tiah ralzaam pawl bawmtu nganbik buu pakhat asimi Hero nih a thanh.\nNorden.org nih a tawlrelmi data ningin, Norway hi a pawngkam ram, Danmark, Sweden lakah dawrnak halmi an tlawmbiknak ram asi, 2014 tutiangah minung 10000 fai lawng nih dawrnak an hal. Mahlioah, Sweden ahcun, minung 70000 le Danmark ah minung 13000 leng nih dawrnak an hal cang.\nHmaikum zongah an tuakmi cu, Sweden hi mi tambik nih an penh rih lai, 100 000 leng an phan te lai ti asi, cun Danmark ah 20000 le Norway ah 11000 leng nih dawrnak an hal te theo lai tiah an tuak cia. Europe chungah Sweden hi dawrnak halmi an tambiknak a pa thumnak ram asi- Germany le France changtu asi. An ram milu tuak incun, Sweden hi mitambik dawrnak a pemi ram an si tiah theih asi.\nDawrnak halmi mi tambik hi, ral a tho cuahmahmi Afghanistan, Eritrea le Syria ram in a rami an si. Syria ramchung i thahnawnnak nih mi nunnak 100,000 leng alaak cang i ralzaam 2,8 million a phanh ter cang. Hi nih EU chungah dawrnak halmi minung tam chin lengmang a phanh ter rih ko lai tinak asi. Norway zong nih 2014 chungah Syria ralzaam minung 1000 laak dingin biachahnak a rak tuah.\nRef: hero.no, aftenposten.no.\nPrevious Previous post: CCN President Thar Theihternak\nNext Next post: President Thar Kumthar Biacah


Russia President a thiltuah hi miphunning in cihlohnak (Genocide) a si tiah Joe Biden nih a chim – THE CHINLAND POST\nRussia President a thiltuah hi miphunning in cihlohnak (Genocide) a si tiah Joe Biden nih a chim\nThe Chinland Post | 2022 April 14 – Ukraine ram ah Russia a thiltuah hi miphunning in thahnak (Genocide) a si i Vladimir Putin nih Ukraine miphun hloh a timh hna America President Joe Biden nih a chim.\n“Kei nih cun miphunning in thahnak (Genocide) tiah ka auh. Zeiruang kan ti a si ahcun, Ukraine miphun a umm timi ruahnak hi Putin nih hrawh cikcek aa tim timi a fiang chin thluahmah. Tette ṭha tamtuk hmuh a si cang” tiah Lowa ram sipuazi conference ah a chim.\nPresident Joe Biden nih “Mipunning in thahnak a si le si lo vawlei pumpi sihni (International Attorney) pawl nih biakhiahnak an ngeih ko lai. A sinain, keimah caah cun miphunning in thahnak a si cu a fiang ko” tiah a chim.\nPrevious Taungtha khuapawng kahdohnak ah SAC ralkap 3 nih hliamhma an tuar\nNext Ni 15 chung kahdohnak ah SAC ralkap 40 an thi tiah CDF-Hakha nih a thanh


Trump a tinh mi cu a hawikom tha Linday Graham nih a chim dih – Thechinlungnews\nTrump a tinh mi cu a hawikom tha Linday Graham nih a chim dih\nDonald Trump kongh cu chim peng a si ko lai hi, A thlitein a thil tuah mi le Trump cungah zumnak an ngei ning Senator Graham nih a chim mi cu a linsa ngai\nFoxnews Sean Hannity nih Trump hawikom tha, Senator Lindsay Graham interview a tuah mi cu a zoh mi an tam tak tak. Sean Hannity nih Graham sin ah biahalnak a tuah “Republican pawl hmailei caah zei hi dah a tha bik lai tiah”\nGraham nih a leh mi cu, “Donald Trump nih, Joe Biden president rian chawn ding in tim cia le ralrin in a um peng, Republican/Conservative pawl nih conference kan ngei din mi ah, lungrual tein rian tuanti a herh ning a chim lai.\nPhones hmangin rian a tuan peng. Weekend vialte a pawng ah ka um peng. Kum 2022 ah teinak kan hmuh than a duh. A ra ding mi thla ah nan hmuh peng lai. Donald Trump nih Republican party a hruainak tangah thawngtha/energy a tam chin lengmang.\nSenate le House ah teinak kan hmuh than khawhnak ding caah heh tiah rian tuan a tim i, teinak kan hmuh than lai ti ka zum. Democrats zong nih an tuah ding mi an tuah.\nDonald Trump nawl ngaiin thatein rian kan tuan a cun, Kum 2022 ah teinak kan hmuh hrim lai. Natein kan mah chungah buainak kan ngei a cun teinak kan hmuh lai lo. Credit-RTK\nBe the first to comment on "Trump a tinh mi cu a hawikom tha Linday Graham nih a chim dih"


Nu Pawl Mahlawng Caan Saupi An um Tik Ah Zeidah A Chuak kho - Hakha Times\nNu Pawl Mahlawng Caan Saupi An um Tik Ah Zeidah A Chuak kho\nNa Darling Hlun Nih Message An Kuat Si Ahcun\nChungkhar Lawmhnak Le Inn Pa He Dawtnak\nKaphnih Duhnak Karlak Ah theihherh Mi Pawl\nPa Hna Nih Hi Ruang Ahhin Nu Pawl Cung Ah An Lung Kan Dongh Cemnak Asi\nNungak pawl nih mah lawng caan sau tuk um tik ah zungzal pasal ca ding thimnak lei ahhin midang nak in an ruah mi le an tuah mi a hlei in an luan deuh tawn. Zei tluk hmanh in an pawng ah a helhtu an tam ko zong ah an sualnak le an tlamtlin lo nak lawng te an hmuh piak hna i a hohmanh a tlamtling mi an um lo tiah an ruah dih hna.\nMah tiin duhsahtein an mah te lawng lileng tein an um, zei bantuk an ruah mi le an hmuh mi ruang dah mah ti hin an si?\nKap khat lei lawng ruahnak a tam tik ah pa paoh paoh hi zumhlonak an ngei i pa hi cu mi thalo an si tiah an zumh. An mui chiat ah le a sikho lo tiphun, A dawh mi a si ah le a nu hnga ma tiah ruah hei tiphun khin an um. Thil a toh (colorful) tuk mi a hruak ah le khuate fa bantuk tiphun. thil a yin tuk mi a hruk ah le nu bantuk in tiphun khin an ruah hoi hna. Riantuan aa zuam tuk mi a si ah le rian a tinak ah a ka phil lai tiphun tiang thil hme te a si ko mi zong a nganpi in an ruah i an hmuh dih.\nMinung paoh nih chanbaunak hi kan ngei dih cio, Mi dang lawng nih an ngeih si lo . kan mah nih kan duh kan uar mi thil zong midang nih an rak duh lo mi zong a um ve ko lai. Mah pawl hi thei in mi chiatnak lawng tein hmuh piak tihi thumh deuh ahcun a tha.\nA caan can ahcun khat lei minung nih lungthiang tein bia a chim tik ah a ka uar i si ko lai tiphun in kan lung a puam i dohkalh in bia kan chim tawn caan a um theu. khat lei minung nih a lungthian in bai an chimrel ko bu ah mi biafah an in tik ah an thin lin tawn kha philh ve hlah.\nA ka duhmi hi ka dawh ruang ah maw si hnga , nuamnak men men ruang ah maw a duh hnga, asilo ah miaknak aum ruang ah maw an ka helh hnga ti phun in an ruah peng mi hi i palh a fawite na ruah mi pakhat hmanh a rak silo in lunthiang te in an rak duh mi zong si ko.\nA caan caan ahcun kan mah duh mi lei lawng tein kan ruah i a tlingmi pa cu ruah zong kan i ruahchan ko hnga. A tak tak ahcun kan duhmi phun le kan hmaika ah a rak chuak mi hi a khah lo caan a tampi tawn.A sinain zei tik paoh ah kan hmai ah a rak chuak mi hi lungtlin lo in kan um i kan lung chung tein Perfect tlangval lawng kha kan hngah peng nak ah kan tlolh tawn.\nMah pakhat lawng um ahcun thinlung lei ah tuarkhawh nak a si khawh chung in ngeih a hau cang. Mah bantuk caan ah zeitindah a si ti ahcun a caan caan ah kan mah le kan mah kan i zumhnak a luan tuk tawn i mi nih pa thinlung a ngei tiah a kan ruah caan zong a um. Cu caah a cunglei kan rak langhter mi bantuk ruahnak na ngeih sualnak hnga lo nangmah lawng um hi thiltha a si lem lo.\nBy Hakha February 16, 2020\nNa ngeih lio caan te ah Messages an kuat si ahcun ca ka leh lai ma,...\nThlachiat ruahnak nih chungkhar ah lawmhnak a chuahpi.Pakhat le pakhat kar ah palhnak le i ti...\nBy Hakha January 3, 2020\nDarlling he a zungzal nuam te le a sinpi tein kan chan chung kan um ti...\nDarling angei mi pa hna nih an darling le cung ah an lung dongh nak kong...\nPa pawl Nih Tthit Lo Ding Mi Nu phun (7)\nHi ca chung ah ai tial mi that lo nak ahhin nang le kei cu kan...\nHeartbroken Na si Ahcun Hi Ca Hi Rel Lo In Um Hlah, Na thinlung Damnak Si Hrim Lai\nCopyright © 2017| Hakha Times


Mindat Ah CDF Le Ralhrang Pehtlaiin An I Kap Peng Caah Ralkap Thazaang An Chap Thluahmah - Chin Eleven News\nMindat Ah CDF Le Ralhrang Pehtlaiin An I Kap Peng Caah Ralkap Thazaang An Chap Thluahmah\nAugust 16, 2021 Lianchin Thang Myanmar 0\nChinram buainak le i kahnak cu a zual chin lengmang ko cang. Mindat ah tunai CDF le Rahrang i kahnak ah ralhrang bawi cu CDF nih an kah i, mah ral bawipa an thah hnu in Mindat ah ralkap thazaang tampi an chap thluahmah tiah theih a si.\nNihin in hin CDF le Ralhrang nithum pehtlai in an ikahnak a si cang. cu hlang zongah kahnak cu a um pah peng nain, pehtlai bak in a tu hi an i kap peng cang caah, ralkap thazaang cu nichiar tiawk in Mindat lei ah an van chap.\nCDF le Ralhrang kahnak ruangah minung tampi an zaam i inn lo an chuak tak hna, Nizaan Mindat peng kahnak ruang minung 400 leng an zaam than tiah theih a si. An tuar ngaingai ko nain raltuknak le a zualhma chin lengmang i kan unau hna Mindat hi zaangfak tuk an si.\nRelchap: Afghanistan tapung Taliban pawl nih Afghanistan rampi dihlak ti awk an laak dih hnu ah an khualipi Kabul cu an kulh dih hnu ah an luh hnawh i, Afghan President Ashraf Ghani le Vice president Amrullah Saleh cu Tajikistan ram ah a zaam diam cang.\nKabul khua ah rian a tuanmi, US, UK le western ram pawl palai pawl cu Kabul vanlawng tual ah an i erhkhumh hna i chuah an i tim. UK nih ralkap 3000 le US nih ralkap 3000 hna cu Afghanistan ram ah a ummi hna va chanhchuah ding an an thlah cang hna.\nPresident Biden nih US ramkap vialte tu thla dih hlan ah chuah dih dingah order a pek hnu ah atu bantuk in Taliban pawl nih caan tha la in Afghanistan ram vialte an laak i, an khualipi Kabul tiang an luh hnawh hna hi a si.\nUS le western ram pawl nih Afghanistan ram secutiry cu kum 20 renglo an laak piak cang hna. Afghan ralkap minung 300000 zong tha tein traning an pek hna i, hriamnam thatha zong an cawk piak hna. US nih Afghanistan caah 2 trillion renglo a hman cang. Cucaah atu bantuk in Biden nih US ralkap vialte laak a timhnak a ruang bik cu a si. US ralkap 2312 nih Afghanistan caah an nunnak an pek piak hna.\nTaliban pawl hi Terrorist a bawmtu hna lak ah a ngan bik pakhat an si. Muslim biaknak phung in ram uk a duhmi an si. Osama Binladin le Al-Qaeda ralhrang pawl a bawmtuk hna an si. Taliban pawl nih Afahnistan ram an uk ahcun vawleicung muslim ralhrang pawl an i zirh than lai i, US caah tihnung ngaingai an si te lai.Taliban tapung pawl phaisa le hriamnam in a bawmtu bik cu, Russia, Pakistan le Iran an si ti a si.Laknak :Salai Lai Ram Thang\nMipi Chanchuah Dingah Afghanistan Ram Ah UK Ralkap 3000 Le US Ralkap 3000 An Kuat Hna\nBreaking News; Ralhrang Le CDF Chunnitlak An Kap


Trump cu:A sung rilo nain’Record Break bak ah an chiah cang hi. – Lai Lungrawn Post\nTrump cu:A sung rilo nain’Record Break bak ah an chiah cang hi.\nNovember 20, 2020 November 20, 2020 admin World News\nUSA Election President Donald Trump Nih Record a tuahmi pawl tlamtling tein tial khawh ka rak i zuam lai. Tuzan ka van tialmi hi Part 1 lawng a si rih.. Tlamtling tein tialkhawh ka rak i zuam lai i, relkhawh peng rak i zuam ve. Part 4 tiang tling taktak in tial an rak i zuam ve lai.Donald Trump Nih Record A Break: 2020 US Election thimnak cu Candidate pahnih nih record an break veve ti khawh a si. Hi tluk zawtnak a zual lio a si ko nain US History i, vote thlak a that bik kum a si kan ti zongah kan palh lai lo dah!\nDonald Trump nihcun 2016 nak in teinak ka hmu lai tiah a rak i chim cia tawn! A chin ning bantuk tein 2016 nak in VOTE a hmuh tam deuh! 2016 nak in tutan a vote hmuhmi cu 10 million bak in a karh. US Republican President Candidate ah Donald Trump cu mingo si ve lo (Non White) vote a hmu tam bik record a break i, 1960 hnu lei Minority vote hmu tambik a si i, Rush nih a langhter ning cun 2016 nak in Minority vote 5Million lengin a hmuh tam hi a si.\nPresident tlaih lio Donald Trump nihcun VOTE hmu tambik record a break fawn i, 71 Million leng bak vote a hmuh hi a si. (Hmun dang record nih cun 73 Million a hmuh an ti) Democrats Presidnet Candidate mi lar taktak Obama record kha 3 Millions lengin a lonh fawn. Obama kha Term 2 nak election ah khan a voikhat thimnak i, vote a hmuhmi 3.5+MILLION a tlawm deuh i, Trump belte cu 2016 thimnak nak in 2020 election ah 10 Million bak a karh hi a si.\nOBAMA hi mi dum vote 98% hrawng a hmu i, Mirang le Non-White vote tamtak a hmu chih caah Obama kha teinak hmu in President a tlingmi a rak si. Kha vialte Obama record kha tutan i thimnak 2020 ah hin Donald Trump nih fawi tein a van tei dih hi a si.\nThil mak le thil khuaruahhar zumh har taktak mi cu tutan Election i, thil cangmi hi a si. Donald Trump cu Vote tamdeuh hmu! A sinain Trump tei dingah cun Donald Trump nak in vote tam deuh a herh fawn. Cu caah VOTE rel a nuar tuknak Democrats hmunhma State, Michigan, Pennsylvania, Georgia, Wisconsin hrawng ah Vote an relmi cu an van i din i, an van rel than bak in Donald Trump cu vote hmu chap kho ti loin Joe Biden cu zumh khawh lo dingin a vote a hung kharh thluahmah hi asi.\nDonald Trump nih ting 7 leng bak in a lonh cangnak state ahcun Biden nih cun a van lonh thluahmah than i, Kan theihthiam dingah OBAMA le HILLARY nak in sate dang dihlakah Joe Biden hi Vote tlawm deuh dih a hmuh i, Vote rel lio mi cu an van dinhter i, an relthan tik ahcun a cung lei i, kan chim cia State ah khin Joe Biden nih Record Brak bak in a vote cu a hung kharh , Obama le Hillary hmun dang i a tei hna lo nain kan chimmi sate , kan chim mi vote duhsah tein an relnak state ah khin a van tei than hi a si. (Zumh cu a ho ca poh ah a har ko)\nDemocrats President Candidate ahcun a lar bik mi, OBAMA record zong a van lonh hi a si. Joe Biden le Kamal Harris biachimnak ah khan minung tampi zong an i tel lem lo. A sinain OBAMA biachimnak ahcun minung tamtaktak an kal tawn, Cun President Trump biachimnak poh ahcun minung hi a zungzal nawn in an tam tawn. Cu vialte cu US Election Campaign i, humham ngei lo bik Joe Biden nih a van tei hna hi khuaruahhar ngai cu a si. Donald Trump a teinak dingah cun Trump nak in a vote a tam deuh a herh caah, Vote lem an siam a herh hi a si. Part 1 a dih! part 2 Kan Peh Than Te Lai.\nDonald Trump cu’Mitha lo an ti cang hi’a poi kho taktak tutan kan thawngpang cu.\nUSA:Laimi nih Vawlei cung laimi’Vialte sin ah thlacam cahnak an tuah cang’Tih a nung cang ko hi.


Chin Chin PekThang: Kan I Funtom Lo Ahcun – Lai Lungrawn Post\nChin Chin PekThang: Kan I Funtom Lo Ahcun\nAugust 8, 2020 admin Hmuhning\nKan I Funtom Lo Ahcun, “Chin miphun hi kan i funtom lo ahcun tlau ding a fawite miphun kan si. Khrihfa ram kan si_kan biaknak le kan ram hi Chinmi nih kan humhim a herh. Aho nih khin dah a kan humpiak lai? Kum 70 leng tlangcungmi hna an kan nekrawt, an kan hlennak ruangah hriamtlai in i kahnak kan tonmi cung ah Chinmi lawng silo in tlangcungmi vialte lungrual tein dohthlennak kan tuah acu chinchin cang.\nRemdaihnak (peace process) kongkau Union Peace Dialogue (UPDJC) le Union Peace Conference (Zabu 21 Panglong) ramkhel i chawnhbiaknak ah kan duh zong ah duh lo zong ah CNF (Chin National Front) lawng hi Chin miphun ca ah a chimreltu an si. Chimrelpitu bawmchantu ‘miphun party’ an ngeih ve lo tik ah miphun dang hawi hna sin ah ulenau ngei lo bang, an thla a vaih caan a tampi. Mah thil sining hi ka hmuh ka tonmi a si tik ah ka mitthli a tlak caan a tam.\nParliament ah 2008 phunghrampi remh dingah Mi 45 Committee an ser i Chin pakhat hmanh an i tel ti lo, Chinmi i tel ve lo in phunghrampi an remh ding hi kan hna a tla kho cio hnga maw?\nMiphun ca ah kan pianthar acu cang. Chinram ah cun CNLD (Chin National League for Democracy) thapek ding i zuam hna usih. Tlangcung kan unau dang a simi Shan, Karen, Kayah, Mon, Kachin le Rakhine zong ah miphun party ah thazaang i pe dingin an i zuam cuahmah ve.\nMinung hi ahohmanh a tlamtling mi kan um lo, kan tlamtlin lonak i huppheng hna usih. Chin miphun kan sinak hi khuazei kan phak zong ah a tlau lai lo, tha kan i pek khawh lo hmanh ah i doh hna hlah usih law i bawmhchanh tu i zuam chin hna usih.\nKan ram ah remdaihnak kan hmuh i Federal ram kan ser khawh nakding le kan Chin miphun le kan biaknak kan hum khawh naklai lungrual tein i funtom zuam ko hna usih. Chin miphun a dawtu kan si dih. Ahohmanh hi holhchia hmang lo tein duhsaknak tu in bia i ceih bia i ruah hna usih.” CHINCHIN PEKTHANG\nReal Madrid Le Juventus Zangfahtuk An Si Cang, Champions League In An Tla Ruangmang Cang\nChin Ralkap CNA Cu Paletwa Mipi Nih An Herh Hna Caah Chinram Paletwa An Phan Cang Tiah


Salai Uk Thawng Thawngpang Thar Theih Cu A Poi Tuk Tung Lai — Salai Ephraim Thawngpang\nSalai Uk Thawng Thawngpang Thar Theih Cu A Poi Tuk Tung Lai\nUk Thang nekding in le thleidanh ding in manager pahnih fialtu an um kho men, hnulei phen ah.Uk Thang nih minung 15 a kahnak ruangah mi tampi cu lungfimnak a pek hna lai i Laimi zong kan mit a kan ceuter deuh lai tiah ka ruah, thilttha cu a si lo nan. Aruang cu i hnahchuahnak ruangah le i neknak ruangah le i thleidannak ruangah a chuakmi a si ko, a hawile chimmi a hman ahcun.\nUk Thang nih a tuarmi thleidannak le neknak le hnahchuahnak khi palik bawi pawl le miphun dang sinah Laimi upa te nih ttha tein chim hna seh law a ttha tuk lai ka ti.\nStore manager le Deli manager nih an neknak le a cungah thilttha lo an tuahmi hnulei phen ah rian a ttuantu pawl an um kho ve. Manager pahnih cu Uk Thang nek ding le thleidanh ding in a fialtu an um kho men tiah ka ruah keicu.\nAruang cu Laimi (Chinmi) zonghi thil pakhat kan hlawh a tling tik ah i hnahchuah riangmang i midang kha thiltthalo tuah fial a hmangmi kan um ttheu ruangah a si. Tahchunhnak ah Uk Thang nih a tuahmi sushi cu a hlawhtling tik ah mah cu kanmah Chinmi lila nih hnahchuah riangmang in manager pahnih kha phaisa pek in Uk Thang cungah neknak le thleidannak tuah ding in fial khawh a si.\nMah bantuk phun hi ka ton vemi a si. Keicu mah phun in a si lai ka zumh ngai. Laimi zong pakhat le pakhat kan i hnahchuah tik ah maw siloah kan i rem lo tikah miphun dang pawl cu phaisa pek riangmang in thilttha lo tuah kan fial hna awk a si lo. Pathian zong nih a duh lo. Khrihfa rian zong a si fawn lo. Mah nih khin tthat lonak dang tamtuk a chuahpi khawh timi hi philh hlah u sih.\nCredit: Van Tum\nRalhrang Dirkamhtu Pa Cu Tha Hnem A Kawl Na In Paam Chin A Tong →\n← Chinram Hakha Khuapi Ah Minung Pa Ruk Ralhrang Nih An Tlaih Hoi Hna


Zei ruangah Pu Ngun San Aung (Ex-Minister) kan doh – The Cherry Par\nCivil Disobedience Movement timi cu cozah riantuan le mizapi ibawm in uknak thalo kha a nemnak tein doh le riantuan kho hlah seh tiin a kehleng phelh khi a si. Ralkap nih uknak rian tuan ko hlah seh, ram hruai kho hlah seh tiah zung riantuan vialte nih zung kai loin nuar hnawh khi a si i cu zung riantuan pawl pehzulh in an dir khawhnak dingah mizapi nih a herhmi lam kip in dirkamh khi a si.\nThlacamnak ngeiding in Pastor le mino, rual u pawl he meeting kan ngeih lai zongah ka chawnh i ka dam lo a ka ti. Khuanu khuapa chairman a si. Amah aa tel lo hmanh ah midang zong a kan thlahpiak awk a si. Nihin tiang kan cawlcanghnak ah Khuanu Khuapa an muithlam a de lo. Ka dam lo a ti pengmi cu nihin Feb 12 Union Day ahcun laithuam nak pi he tla huar in Union Day tuahnak ah bawi dirhmun in Hakha khuasik zingka ah a va chuak ko.\nCDM hi kan hlawhtling hlah sehlaw amah hi pei kan bochan te lai cu Plan B caah a tha tiah a timi zong an um.\nCu pawl sinah hika in biacah kan duh hna. Plan pakhat lawng kan ngei cucu kan tei tiang doh a si. Strategy bel a herh le kan thlen lai. Kan miphun nih tihal le rawltam tuar in mitthli he ral kan doh lioah inn car lei i a thli tein ral he awkkeem chuan a hmangmi paoh kan ral an si.\n(Politics ahcun zeitluk in a fim catang zeitluk a ngeih zongah dirhmun le tlaihmi fek a ngei lomi cu mizapi nih zeitik hmanh ah bochan an tlak taktak bal lo. Ram a hrin deuh nak paoh ah an tli le lengmang ko lai. Cu bantuk tilawng i cit in kan khuallam kal cu kan tinhmi hmun phak khawh a silo. Kan ram ah kan Miphun chungin zeibantuk dah hodah bochan tlak an si timi kan fian a cu cang). Credit: Salai Ngun San Aung\n← Khuamui Kan Lut Lai\nKan ram hi aa thleng hrim lai tiah ruahchanhnak kan ngei lio ah →


Dallas County Nih Phungthar An Chuahmi a Zulh Lomi Caah Cun Tihnung Bak Asi Cang – Chin World News Evening\nDallas County Nih Phungthar An Chuahmi a Zulh Lomi Caah Cun Tihnung Bak Asi Cang\nApril 17, 2020 April 17, 2020 Salai Van Thawngpang\nUS Covid-19 Update: 04/16/2020.\nPeak date kan lonh hnu in tuzarh chung hi cu a thimi le a zawmi an zor cang lai. US Cozah nih Coronavirus bawmhnak a tuahmi, minung pakhat ah $1200 le fa pakhat ah $500 chap dingmi bawmhnak nizan le tuchun ah nan bank account chungah thun hram an thawk cang. A ngahmi zong an tam ngai cang. kum dih tax refund i direct deposit a tuahmi mi minung 60 million bank account ah a lut cang lai. Nu le va le fa pahnih a ngeimi nih cun US$ 3400 a lut lai. Asinain mail in kuat dingmi pawl cu April 24 hnu lawngah kuat khawh an si lai tiah an chim. A ngah rih lomi thaizing ah nan bank chek than cio te uh. Cozah sin ah pek than haumi a si lo. Kum dih tik tax claim tik zongah an zuh dingmi a si lo. A lak tein pekmi a si ko.\nCDC le FEMA nih May ni khat thawk in cozah sianginn, church le camp on than an duh tiah information a chuak. FEMA timi cu, The Federal Emergency Management Agency ti a si i, CDC timi cu the Centers for Disease Control and Prevention tinak a si.\nTuchun tiangah US ah a thimi, minung 28580 an phan. Nizan ah minung 2741 an thi. A zawmi 644823 an phan. Nizan lawngah a zawmi minung 34589 an i chap cang. Nikhat hnu nikhat a zawmi an zor cang. Tutiang ah zawtnak a chek cangmi 3 million renglo an si cang. A dam thanmi 48710 an si. Nizan lawgah a dam thanmi minung 10190 an i chap ve. Athi mi a tam deuh cu minak pawl an si. A thimi tam deuh cu zawtnak dang a ngeih chihmi hna mi tam deuh an si.\nPresident Trump nih business on than dingah, zawtnak lei thiamsang hna le business lei mirum pawl ruahnak pekmi chung in biachahnak ka tuah te lai a ti. May thla chungah hin business zeimawzet cu an on than lai tiah zumh a si. Mah on thannak dingah state kip governor hna he kan ttuanti lai tiah a chim. State pakhat le pakhat sining a khah lo caah tuan ongmi le tlai deuh ongmi um khawh a si.\nPresident Trump nih small business pawl bawmhnak caah US$250 billion bawmhnak tuah an duh nain Democrats pawl nih small business bawmhnak he a pehtlai lomi, sizung, sibaw, nurse le food stamp lei ah bawmhnak tam deuh in telh chih an duh caah kap hnih lungtlinnak a ngei kho rih lo. Republican pawl nih bill kan chuahpi mi hi small business caah adang tein tuahmi bawmhnak a si caah a dang bawmhnak he kan cawhmeh kho lo an ti.\nVawleicung ah zawtnak ngeimi tam bik cu le a thimi tam bik cu US kan si cang A zual bikmi khua cu New York a si i, minung 11586 an thi. Nizan lawngah New York khua ah minung 752 an thi. A thimi minung cazin a tum chin lengmang cang.\nAtu lio ahcun sibawi, nurse le healthcare riantuantu pawl cu ralkap nak in kan i bochan deuhmi an si. US mipi himnak caah ral a tumi bantuk an si. US rampi chung a zawmi le a thimi, 40% cu New York khuami an si. New York hi vawleicung khualtlawng a tam biknak khua a si caah a zual khunnak a si an ti. Covid-19 ruangah US ah rian ngei lo a sawkmi million 22 renglo an si cang. Salai Lairamthang\nDallas County thawngpang thar. Tuzarh zarhte ni thawkin Dallas county chung um zapizarang umkalnak hmun ah kal ahcun hmaikhuh i khuh a hau cang lai ti a si. Hmaikhuh a ngei lomi nih hngawngngerh maw siloah angki pan maw siloah puan pan pakhat khat maw i khuh cio ding a si lai tinak a si. Hi zulh phung a zul lomi cu US $ 1000 dantatnak pek an si kho. Nan theih cio bang Dallas County ti tikah Garland, Richardson le Dallas khua khi an i tel. Cucaah Lewisville in a rami si hna seh, Sherman in a rak kaimi si hna seh Dallas County chung i zapizarang umkalnak a simi dawr, riantuannak tibantuk an luhchuah ahcun hmaikhuh an i khuh hrim a hau ve lai tinak a si. Tuni nili ni ah Dallas County chungah Covid-19 zawtnak a ngeimi a thar minung 80 an hmuh than hna, tuni thiamthiam ah Covid-19 zawtnak in minung 7 an thi ti a si. A thi mi hna hi kum upa lei an si hna tiin theih a si. Credit: Salai Z T Lian\nKhah! President Trump Nih US Cozah On Ṭhan A Timh A Poi Taktak\nCoronavirus Ruang Ah Myanmar Zong Bazar Pawl Khaar An Si Caah Phundangte In Dawr An Hun Than (+Video)


Vote kongah Dehhlennak a Um, tiin an Chimmi cu Arizona’s GOP AG nih a Hnonpiak hna i, Arizona ah Biden nih Buan Co dawh in a Chim – Onlinenungak\nVote kongah Dehhlennak a Um, tiin an Chimmi cu Arizona’s GOP AG nih a Hnonpiak hna i, Arizona ah Biden nih Buan Co dawh in a Chim\n“Arizona ah vote dehhlen a tonnak tehte a um lo. Election a phichuak a thlengkhotu ding thil pakhat hmanh a um lo,” tiin Wednesday ah khan Arizona Attorney General Mark Brnovich (R) nih Fox Business Newwork ah a chim.\n•Tazacuainak an tuahmi nih hin tutan election a phichuak hi a thleng kho ti lai lo nain, hi ti tazacuainak a um ruangah hin, Trump a dirkamhtu hna nih 2020 election a muisam an chiatter khawh ngaingai te lai.\n•An bia ngaihpiak lo dingin election officials nih biaceihzung thawng an hei thanh hna. Zeicahtiah, tawn chommi tehte hi mipi zong nih zei a lawh, ti thei ve tuah hna seh, tiin state biaceihbawi nih Arizona Republic ah thawngthanhnak a tuah.\n•”A tu ah hin, vote rel ding a tangmi hi 50,000 lawng a um cang i, Trump nih Arizona ah buan a co khawhnak dingah cun cu a taangmi lakin 65% hrawng ai tonenh khawh a hau. Cu ti a si caah, Biden nih Arizona ah buan co dawhdang a si,” tiin a chim.\n•”Arizona i county election official Democrat pa hi tutan ah a sung cang, a dang Republicans pawl buan an co ko cang caah, timh ciammaam tein dehhlennak a va um ko hmanh ah, a hnursuang kho taktak hna lo, tinak a si. Mipi nih an duhmi an thim, ti vial lawng chim awk a um cang,” tiin a chim. Thil a fiangpup mi cu: Mipi nih hin Trump an vote lem lo, asinain Republicans cu an vote ngai ko hna hih, tiah Brnovich nih a chim. Chelsea Bawi


Breaking News: Raldohnak vanlawng cu California inn (building) cung ah a tla(+video) – Chin 7 News\nBreaking News: Raldohnak vanlawng cu California inn (building) cung ah a tla(+video)\nRaldohnak vanlawng cu California inn(building) cung ah cun a tla. F-16 cu March Air Force Base ah nazi 3:30pm ah khan a tla. Hi thil a can nak hmun hi Los Angeles in meng 105 hrawng a hlat ah a si tiah an chim. A tlak hnu cun mei alh achuak ter colh nain a fak tuk lo tiah March Air Reserve Base Deputy Fire Chief Timothy Hilliday nih a chim. A mawg tu nih hin a tlak lai ai theih ruang ah parasut(parachute) he a zuang manh.\nA mawg tu cu a zuan manh caah zeihmanh i khawndennak pakhat hmanh a nei lo, tiah Majpr Perrty Covington nih Reporters sinah a chim. Riverside ah um mi mitaka(firefighters) pawl nih vanlawg cu thate chekhlai nei dingin an ti hna.A ruang cu a chung ah raktuknak hriamnam tampi a um tiah an chim i,asinain nawlngei tu lei nih cun an duh lo i, emergency mawtaw aluh na ding hmun kha thian ter uh tiah an chim tiah an ti.\nHmanthlak chung ah hmuh khawh mi cu inn cung pi ah a tlak tik ah inn cung cu a boh dih I, cu inn cu platic pipe, boxes le inn sak nak thil ri lawng te in a khat dih mi a si. Vanlawng chung ah hin a mawng tu pakhat bak lawng a um tiah an chim. Hi thil a cannak hmun he a hlat 600 metre tiang 215 freeway pawl cu an kham dih.ref:News.au.com\nNau neihnak khan a phak hnu lawng ah kum 18 a si mi Nu nih cun nau a pawi ti a theih.


Chinram Hruaitu Dingah Party Minung Thimthiam A Biapi Tuk – Chin World News Evening\nChinram Hruaitu Dingah Party Minung Thimthiam A Biapi Tuk\nSeptember 22, 2019 September 22, 2019 Salai Van Chin News\nKAN CHIN RAM AH PARTY PIN AH A MINUNG THIMTHIAM A BIAPI TUK: Kan Chinram ah CHIN minpu party a herh tuk kan ti cio ko. A cunaak zong cun a ttuantu a minung hi thimthiam a herh hrimhrim ko tiah ka ruah. Zei caah tiah a voikhatnaak hluatdaw term ah khan Chin State MP ah CHIN party hi mi tam deuh an si. A cu lawng si lo in kan CHIN State hluatdaw ah kan Chin miphun lawngte an si dih ko ti awk a si, ralkap ai awhtu tilo paoh cu.\nMah lio ah kan M P hna le hluatdaw nih kan CHINMI hna caah a herh tukmi kan nun phung le upadi tete zulhawk tampi kan herh tukmi ceihnaak le zulh awk phung hna chim awktlaak in an ceih an chahmi ka thei lo. Thing ram zusa ngacel tibaktuk neknawi tete cu an hei tuah ve ko nain a herh taktak deuhmi KAN CA, KAN HOLH, KAN NUNPHUNG kong ngaingai an ceihchah mihi ka thei lo. A ruahawk an theih lo maw si an thiam lo maw an ral dik a chia.\nHi hi miphun dang nih cun maw an kan ceih piak hnga. Party nih dah an ceih hmasa kun hnga? Atu ah miphun dang hna nih kan Chin nu hna laak in an hrawhhralhmi hna le an hlonh ko mi hna cu zei ban tuk phung in dah kan zulh ve lai i kan dirpi ve hna lai timi hna kan ngeih ve ttung lo mi hi cu a poi tuk hringhran ko ka ti. Myanmar bohdahbata nu kilvennaak hna cu upadi le phung an ngei cang cumu. Mi thah lainawn bia kong kau ah kan Chin miphun dihlak huap kho dingmi remdaihnaak le phung lam hna aa khat te in kan ngei kho rih lo.\nChin Act kan ngei kan ti na in kan miphun dihlak huap in zulh awk a tthat lo naak a tampi. Cu ban tuk in criminal procedures zong kan Chin miphun he aa tlaak ning in remhawk a tampi. Nupi tthit va ngeihnaak nun phung zong Chin miphun aa khatmi dihlak kan ngei kho rih lo. Kan Chin Hluatdaw nih an ceihmi a tam deuh hi sianginn siinn va peeknaak luklak le lam le sul kong men lawng a tam deuh rua ka ti.\nMP rian taktak le hluatdaw tuah ding an theihlo ca ah maw a si hnga. Kan mah Chin Sate ah kan mah miphun te kan si ko ttung. Party cu zei party hmanh va si hna seh law kan Chinmi nih kan Chin miphun le Chin ram ca ah ceih le ttuan awk a si ko ttung. A ttuan zia kan thiam lo le kan theih lo bia zong hi a si pah ko rua tiah ka ruah. Cucaah atu a ra laimi caan hi cu a party lawng zong zoh si lo in a ttuan thiam dingmi a hngal khomi Chin ram le miphun a daw taktakmi hi a minung hrimhrim zong in zoh fel le thimthiam hi kan hau cang ko rua tiah ka ruah. Credit: JP Biak Tin Sang\nKhah! Nu Nih Nikhat Ah Nupa Sinak Voi Zeizat An Ruah Rak Zoh Hmanh Uh! Pa Nakin Peih Nu Tih An Rak Nun Deuh Hi Pawl Kha Ahman Nan Ti Maw?\nRamdang Um Mi Nih Kawlram Politics Le Chin State Politics Kan Chim Tikah Kan I Ralrin Taktak A Herh: Dr. Ngun Cung Lian


Democrats pawl nih Vice President Mike Pence cu 25th Amendments hmang in President Donald Trump phuah dingah – Chintanbo\nDemocrats pawl nih Vice President Mike Pence cu 25th Amendments hmang in President Donald Trump phuah dingah an fialmi cu Mike Pence nih a duh lo. Cucaah Democrats pawl nih House ah Artitce of Impeachment hmang in phuah dingah biatung an dirh caah atu lio hi House ah debate an tuah cuahmah lio a si. House ah Democrats palai 222 an um i, Republican palai 211 an um ve. Republican palai minung pa 5 lawng nih impeachment tuah an duh.\nMah hna cu At least six GOP members – Liz Cheney of Wyoming, Dan Newhouse of Washington, John Katko of New York, Fred Upton of Michigan, Jaime Herrera Beutler of Washington, le Adam Kinzinger of Illinois hna an si House ah Democrats an tam deuh caah house nih President Trump cu impeachment an tuah lai i Senate ah biaceih dingah an kuat lai. Senate meeting cu January 19 lawngah meeting tuah a si lai caah President Trump a dinh tiangah tazacuai manh dawh a si ti lo.\nSenate i taza an cuai zongah Democrats nih tei khawhnak lam a um lo Senate i cheuthum cheu hnih vote lawng in President Trump cu phuah khawh a si Senate ah Democrat le Republican cu vote 50 veve lawng an ngei. Republican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi lai, Democrats pawl nih Presided Donald Trump vote thlatu miilion 70 renglo mihmai an zoh chih a herh tiah an ti. Salai Lairamthang


January 4 hi Rampi Luat Ni a si setset maw? – FIAKFAIROCK\nJanuary 4 hi Rampi Luat Ni a si setset maw?\nJanuary 5, 2019 admin THEIHTLEI 0\nBy Salai KB Thawng\n2019 January 4 hin cun Rampi Luat Ni kum 71 tlinnak a si cang. “Luat” ti mi biafang hi a sunglawi tuk mi a si. Thongtlapa nih suingun chawva tampi nakin thonginn in luat kha a duh deuh mi a si. Hrem mi, uk mi, pen mi, namneh mi, zomhtaih mi le pheu mi sinak in luatnak kan hmuh ni a si tik ah a sunglawi tuk mi a si. Amah belte, cucu zeidah a si, ti kha kan hngalh cio a herh.\nMyanmar ram cu a tlangpi in Mirang le Japan kuttang ah kan rak tla. 1886 kum in Mirang (British) kuttang ah kan rak tla. Hi lio ah ram hruaitu hna nakin Siangakchia le Phungki pawl hi luatnak kan hmuh nakhnga an rak cawlcang deuh ti khawh a si. 1942 kum, Vawlei Ralpi II nak a dih lai ah Myanmar ram cu Japan kuttang ah kan tla ve.\nGeneral Aung San nih Mirang sin ah, “Luatnak kan pe u,” tiah a rak hal. “Tlangcungmi he vaa ruah hmasa u,” an rak ti ca ah, Shan, Kachin le Chin kha a rak sawm hna i 1947 January 12 ah Panglong Tonpumhnak le lungtlin minthutnak zong an rak tuah.\nA tlangpi in kan ram cu Thi Baw Min an tlaih hnu ah Mirang kuttang ah a tla. 1948 January 4, zinglei suimilam 4:20 ah, “Myanmar ram a luat,” tiah vawleipi theih in thanh a si. Cuticun, kan ram cu Pyidaungsu Thamada Myanmar Naingngantaw (Republic of the Union of Myanmar) tiah auh le thlen a si.\nMi ramdang kut Luatnak Ni in mah ram Ralkap kut ah\nPyidaungsu Thamada Myanmar Naingngantaw cu Parliament Democracy hruai ning phung in kan i hruai lai tiah thanh a rak si. 1947 kum phunghram kha zulh awk ah an ser. 1947 kum phungphai ning in Myanmar ram a pakhatnak President cu Shan miphun Nyaung Shwe Sawbwagyi Sao Shwe Thaik a si. Prime Minister (Vungyigyoke) cu U Nu a si. Parliament Democracy chan 1948-1962 kum tiang hi PM U Nu nih a hruai i President hna hi an min zong a lang huaha lo. A ruang cu 1947 kum phunghram ruang ah a si. Phundang cun, Prime Minister kha nawlngeihnak sang bik pek a si ca ah a si.\nPresident cu a cung bik ah a um nain, pohma 45/46 ruang ah Cozah uknaklei kong ah nawl a ngei lo. Phundang cun, Prime Minister nawlngeihnak tang ah President cu a um ti khawh a si hnga. 2008 phunghram tu ah cun President kha cung bik ah a um. Cuticun, kan ram cu 1962 kum ah U Ne Win nih  nawlngeihnak a laak i a duhduh in a hruai. Kum 69 renglo mi ramdang kuttang ah si loin mah ram Ralkap kuttang ah kan tla.  Cucaah, vawlei cung ram sifak bik  hna lak ah aa tel ve.\nTlangcungmi kan ca ah January 4 hi…\nZeiti a va si hmanh ah January 4 cu kanmah le kan umnak cio in kan upat. Kan hngalh camcin i kan tuah zungzal fawn. U Nu le U Ne Win nih caantha an rak i laak riangmang i mi ramdang kut ah chanh si loin anmah kut in rammi cu an kan nawnnok hnu ah an zumhraih mi (tapeh) kut ah chan khat hnu chan khat nawlngeihnak cu an chanh i nihin tiang vawlei cung Ramchung Ralthawh (Civil War) sau bik ram ah kan i tel —kum 70 chung mu.\nCuti asiah, Luatnak Ni (Independence Day) kan ulh-amh mi le kan tuah zungzal mi hi zeibantuk sullam dah a ngeih kun? Mi ramdang kuttang in kan luatnak philhlonak ca lawng ah maw kan hman rih lai? Cozah thar a kai kan ti nain nawlngeihnak taktak cu Ralkap kut thiamthiam ah a um. Cucu pei Tlangcungmi nih kan duh lo i nihin tiang kan kheel cu.\nNihin ah cun Myanmar hi cheuthum ah aa cheu. Ralkap, NLD Cozah le Tlangcungmi tiin kan i cheu. Ralkap le Tlangcungmi karlak ah biachimtu le remdaihnak sertu ah NLD Cozah cu kan i ruahchan hna. Asinain, “Hrang Thio kan nawl, zei hlei lo,” ti mi theo. A bawnbok le mantaat theo ah kan i zi.\nHiti ning in kan ram a kal peng ko ahcun, Zuu sehtu ding ah kan zuat mi Chizawh nih kan Sapherh a fir dih bantuk a si te lai.\nRef: Wikipedia le Nay Twey (Ngahlaing) kha kaa zohchih hna.\nNote;Hi Capar hi Salai KB Thawng a facebook timeline ah kan laak mi a si.\nApoi Hringhran Ko Mu : Nungak dawh le nungak fel Esther nih mual a kan liam taak Hoi E\nLoh Bak Kan Si Ne Ai E


Ttanh Hlei Mi Ka Ngei Lo (By Dr. Andrew Ngun Cung Lian)\nREMH DAIHNAK CAAH, A HO HLEI TANH MI KA NGEI LO\nUnion Peace Conference – 21st Century Panglong avoi 2 nak tuah lai hrong hrang a si. Tlangcung mi hriamtlai bu le, State Counselor hruaimi a cozah kar lak ah thil har sa ngai mi pa khat a chuak. Kan duh mi vialte acozah lei nih nan kan pomh piak lo ah cun, Conference ah kan i ceih ti hna i, kan lung a tling mi plaw cheu khat hi min kan thut lai lo tiah, Hriamtlai bu pakhat hruaitu nih acozah lei nawl ngei tu hna a chimh hna…\nAcozah lei kap lei in zoh tik ah, lungtlingnak, hnatlaknak pakhat khat min thut an duh. Min thutnak ngeih lo in a dih a si ah cun, 21st Century Panglong hi pak pa lawng ai chuah lai an phang ve. An mawh lo. 1990 hnu in an rak auh pi mi bia kamnak pakhat a si. Lungtlingnak pakhat hmanh ngeih kho lo ah cun, Mipi zumhnak a zawr lai i, remhdaihnak kong ah hmai kal a har lai timi ram hruai tu hna nih an theih tuk mi a si.\nZan ka it lai te ah Nay Pyi Taw (President Office) in phone a ra. “Hello, This is Andrew, how may I help you?” tiah ka ti. Khat ta lei ah, President Office bia chimhnak nawl ngeih tu pa a rak si. “Ko Andrew… bia tlawm te ruah ta kan duh” tiah a ka ti. “Angah tuk, zei dah a herh mi a um maw” tiah ka leh ve. Mah pa hi President U Thein Sein chan in, kan rak i theih mi, kan i kawm ngai mi pakhat a si.\n“Na theih bang in, khua ci mui dawh kan si ko… Khat ta lei cheu khat nih kan duh mi vialte a tlam tling lo, acozah nih nan kan pomh piak kho lo ah cun, Union Peace Accord hi min kan thut lai lo” tiah an kan ti le, zei tin ti awk a tha lo. Tutan ah pakhat khat tal min thut nak, hna tlak nak kan ngeih kholo ah cun, hmai lei norh ding ah a har tuk mi a si caah, nangmah ruahnak kan hal ko.. Zei tin tuah ah a tha lai” tiah lung re theih ngai in a rak ka chawnh.\n“Mirang nih an chimh ban tuk in, if there is a problem, there is an answer.. a si lo maw? A tu bak ah cun, ruahnak pek awk ka ngei lo caah, suimilam 12 can ra ka pe law, phone kan auh than lai” tiah ka leh.. “Ka lawm tuk, Nay Pyi Taw na phak tik ah kan i ton te lai mu” tiah a ti le phone cu kan chiah ve ve.\nZan ah remhdaihnak biakamnak an tuah mi pawl, University of Notre Dame Data Base cu ka kau i, ka rel than… Zing lei 3 hrong tiang ka rel hnu ah, Mozoram Peace Accord ti mi ka hmuh than. Hlan lio zong ka rak rel bal mi a si na in, ka philh pah. “Mizoram is integral part of the republic of India” ti mi bia fang ka hmuh le cang ka in, mui lak ah lam atlau mi, mei ceu hmuh ban tuk in, ka lung aa lawmh. Comptuer ka phit i, ka it colh.\nAthaizing zing ka ka thawh le cang ka in, Dr. Sui Khar (Lian Bawi Pa) phone in ka chawnh le, thil si ning ka chimh. Zei tin dah na tuahnak a si tiah ka hal tik ah, “Accord pi hi a zapi in kan tuah kho lai lo na in, kan tuah kho mi vial hi, hna tlaknak kan ngei ko ti mi a tha ko lai tiah a ka ti. “Integral Part of Union Peace Accord a si lo ah, biafang dang tha mi teh zei tin na ruah ka ti tik ah, a tha tuk mi bia fang a si, Nay Pyi Taw kha chimh hna ko” tiah a ka leh ve.\nNay Pyi Taw lei phone ka chawnh i, ka hawi pa cu ka chimh. “Integral Part of Peace Accord or Accord timi hi a tha ko lai. Kawl holh in cu, “Pyi Daung Suh Ta Baw Tu Ngi Cheh A Seih A Paing” ti ko u law a tha ko lai tiah ka ruat” tiah ka chimh.. Ai lawm tuk nak ah, “Nay Pyi Taw ah kan dangh hrim hrim lai a ka ti i, Conference zong na rak kai hrim hrim a herh. Sawmhnak ca zong ni hin ah kan kuat lai” tiah a ka ti.\nA rauh hlan ah Union Peace Conference – 21st Century Panglong kai ding in, State Counselor Office in sawmhnak ca ka ngah taktak. Conference cu tuah a si i, 37 points agreements cu min thut a si.\nKa chimh duh mi cu, a ho party dawt deuh le huat deuh lungput ka ngei hrim hrim lo. Ka chuah hlan in a rak i thawh cang mi hriamtlai buainak pi hi dih seh law, lung dai hna ngam te in khua sa ti hna u sih ti mi lawng hi ka saduh thahnak a si. Pu Roger Biak Lian Thang (Ex-CNF Chairman) bia i hlang ah cun “Ral tuk zong kan ngamh i, remhdaihnak tuah zong kan ngamh” ti mi hi ka zumh mi le ka zulh mi a si.\n1988 in Dr. Sui Khar (Lian Bawi Pa) he CNF ah kan rak tuan ti i, a sin in fimnak, ruahnak, tampi kaichap. Hi ban tuk in, Kawl Acozah pi hmanh nih ruah awk an theih lo lio zong ah phone ka chawnh i, Kawl ram pi caah a that bik mi idea na ngeih mi ra ka cheuh ve ka ti poh ah ruahnak tha a ka pek leng mang tu a si.\nKhua ka ruah leng mang i, CNF kan pu le pahnih sin in ka cawn mi thil a um. Pu Thomas Thangnou (Lian Lian Pa) cu Chess kah a thiam tuk. Dai tein khua a ruat i, “check” a ti cang ah cun, “sorry” ti awk a tha lo mi hruai tu a si. Dr. Sui Khar (Lian Bawi Pa) cu, phekah a thiam tuk i, a kut chung phe kha a zoh hnu ah a ho sin ah jocker a um lai i, zei tin ka tuah lai tiah, Khaini hmuam bu in, “Down” tuah a thiam mi a si.\nHi ban tuk, thiamnak, ruahnak, theihnak a ngeih mi hna tang ah kum saupi an hnu ka zulh caah, Kawl hna sin zong ah “check” tiah ka thiam ve cang i, “down” tuah zong ka thiam ngai ko cang.\nA donghnak ah chimh ka duh mi cu, Ram pi pakhat thatnak le remhdaihnak caah, ka si khawhnak lam te in rian kan tuan tik ah a ho hlei khi tanh le huat ti mi lung put ka ngei lo.\nPrevious Valentine’s Day: Ralring tein um mu, voikhat diriamhnak nih na nunchung belnang an neh sual lai\nNext Kum(6) Pate cu hringtu a nu hmai ah a Lu a tan, hringtu a hram tuk nain bawmchan tu an um lo


Thlapa le Nika Tuanbia [Korea Tuanphung] - Senri Cazual\nThlapa le Nika Tuanbia [Korea Tuanphung]\nHlan lio pi ah `afar hna an um. Nelrawn ah a ummi inn hmete ah an nu he khua an sa`i hna. Ni khat cu an nu kha an khua pawng i an tuahmi puai ca ah rian bawmh ah a va kal. Ngakchia hna pahnih cu inn ah an um i inn kha an rak zoh. An nu cu a rian kha rianrang tein a `uan i inn lei ah cun aa thawh. Vanchiat ah an nu cu innlam a kir lei ah harnak a tong.\nInnlam a kir lei tlang tlang khat a vun lonh bak ah ruahlopi in Cakei nganpi he an i tong ai. Cakei nih cun a vun hrum hnawh, a vun hnimh i ther le pang in a um cang. Cakei pi nih cun, “na chang kha tlep khat in na ka pek ahcun kaan seh lai lo” tiah a ti. A rannak in a chang cu a vun chuah i a pek colh. Cakei pi cu a rannak in chang cu a ei i tlang hnihnak ah a vai i cheih colh. ~afar hna i an nu cu tlang hnihnak a vun phanh ah Cakei pi nih cun a rak bawh ko. Cakei pi nih cun, “na chang kha tlep khat in na ka pek ahcun kaan seh lai lo” tiah a vun ti `han. Chang cu a hei pek `han. A rannak in chang cu a ei i tlang thumnak ah a vai i cheih colh `han. Adonghnak ah cun chang kha a pek dih cang ca ah ngakchia hna i an nu cu Cakei pi nih cun a seh.\nCat`ial tu Val Ni Chum Er\nKhua cu duhsah tein a hung mui thluahmah i zaan a hung si. Ngakchia hna cu thinphang thlalau in a um. An nu nih le a tlung bal ti lo. Ngakchia nu te nih cun a `a kha “ka ning a `i, ka nu khoika ah dah a um?” a ti. A `a nih upa cancuh in “na thinphang hlah, a rak tlung ko lai, tlawmpal vun hngak rih ko usih” tiah a vun ti. Tlawmpal ah cun pakhatkhat nih innka kha an vun on hnik thawng kha thang ngai in a vun theih. “Ka fale hna innka ka onh u nan nu ka si” tiah a vun auh hna. “E, ka nu a tlung cang” tiah ngakchia nu te nih a au pah in innka lei ah cun a va tli. A `a nih cun “Chikkhat” tiah a ti i a far nu cu a tlaih. “Na aw hi ka nu aw a lo lo” tiah a vun ti i, “ka or kik nih a ka tlaih i a si. Innka hi rak ong zok ko u” tiah awthawng cu an vun theih `han.\nA `a nih cun a far nu cu fek`hup in a kuh. Zei ka tuah lai ti awk khi a hngal ti lo. “Na kut kha hun kan hmuhsak kun” tiah a vun ti. Aihre zawng a simi a kut tin ngan pipi cu a vun hmuhsak hna. “Khakha cu ka nu kut a si `ung lo” tiah ngakchia nu nih a ti i a `ap. “Ni hin cu rian hrang tuk ka `uan i a si. Atu lio ka kut cu a hrat tuk. Lentecelh kha ngol ulaw innka hi rak ong u” tiah aw thawng cu an vun theih `han. Ngakchia hna nih cun innka on cu an ngamh hrimhrim lo. “Nan rawl zong a `am cang lai. Ka luhter u law ei ding kaan tuahpiak hna lai” tiah a ti hna i, an nu i a thuampi he cun a rung lut.\nNgakchia pa te kha a lung a `ha lo tuk i, “Ka nu, zanriah ser kaan bawm lai” a ti. Asinain coka lei ah a va kal i a hmuhmi cu a nu thuam tanglei in Cakei mei kha a hmuh. Cakei bak a si lai a ti i a farnu te cu a auh i innleng ah a chuah pi. “Coka ah a ummi khi ka nu a si lo. Cakei a si. Kan i thuh a hau” tiah a farnu cu a chimh. Coka ah cun Cakei pi cu nuam ngai in a um. Tlawmpal a vun i dinh hnu ah a hmur kha a vun i liah i “Atu cu zanriah ei caan a si. Tu zan cu thaw taktak in ka ei lai” tiah amah le amah bia aa ruah.\nInnka cu a vun on. Aho hmanh an rak um ti lo. “Khuazei ah dah ka zanriah an um?” tiah lau nawn in a um. Ngakchia hna kawl ah innchung ah a vak i `hutdan le kheng vialte a hlonh dih. Adonghnak ah ngakchia nu te i a thlapale kha a hmuh. “Eh, thingkung cung ah an kai hi. An hruh ning” tiah a zai len. “Ngakchia hna rung `um u. Ziah zan ah cun thingkung cung ah cun nan kai” tiah a auh hna. Ngakchia nu te cu a `a he an um`i ko bu ah ther le\nphang in a um cang.\nCakei pi cu thingkung kai kha aa tim lengmang nain a tan`im a phanh ah a nal `han lengmang. “Zeitin dah thingkung cung ah khan nan kai khawh?. Nan nu ka kai kho ti lo hih. Rung `um u” tiah a auh hna. Ngakchia pa nih cun Cakei pi cu capo hram a vun thawk. “Ka nu, mah tham cu a fawi tuk si. Chiti kha va la law thingkung kha thuh dih” tiah a hlen. Cakei nih cun ngakchia pa bia cu aa zumh ciammam i chiti dur cu aa va laak i tlor cikcek in a thuh dih ai.\nCakei pi cu kai hram a vun i thawk ciammam cu a hlan nak in a nal deuh ai. Tingkung a tan`im a phanh ah a nal ciammam i fak taktak in a mei lei in a tla. “Ngu, ngu” tiah a `ap. Ngakchia nu nih cun “Mihrut” tiah a ti i a nihsawh chih. “Kai na duh ahcun hreitlung kha va i laak law fawite in na kai kho ko lai cu ta” tiah a ti. Ngakchia pa nih cun a farnu nih mah bia hi a chim ding a si lo tiah a ruah ko nain a tlai tuk cang.\nCakei nih cun mah bia kha a theih i a rannak in hreitlung cu a va kawl zokzok. Hreitlung cu aa va hmuh i thingkung cu a khorh i duhsah tein a kai thluahmah. Ngakchia nu nih cun Cakei pi duhsah tein a kai len ko kha a hmuh i van a zoh. “Aw, van, run kan khamh. Zaangfah tein hri run kan thlak ko sawh” tiah thla a cam dih le cangka in hri cu van in a rung tla. An `afar in hri cu an i tlaih i van ah cun an kai thluahmah.\nTlawmpal ah Cakei pi cu a sannak bik thing`eng cu a hung phan ve. ~afar hna minmei chung i an loh diahmah kha a hmuh hna i a thin a hung tuk. Ngakchia nu te sin in a theihmi kha aa cawn i “Aw, van, hri run ka thlak ve ko sawh” tiah thla cu a cam ve. Hri cu van in a rung tla. Hri cu aa tlaih i a hrum len. Vawlei in van sangpi ah a phan cang. Vanchiat ah mah hri kha a ropmi a rak si. Hri cu a cat ciammam i Cakei pi cu vawlei ah ‘phung’ tiah a vung tla. A pum chung i a ummi a ruh vialte a parh dih. ~afar hna cu duhsah tein van ah cun an kai thluahmah ko.\nCuticun ngakchia pa te cu Nika ah aa cang i chun kha a eeuter. Ngakchia nu te kha Thlapa ah aa cang i Zaan kha a rak ceuh ve. Ngakchia nu te cu a ning a `i i zaan i mah lawng um kha a duh lo. Cucaah a `a nih khan a farnu te cu a umnak a thlen i Nika ah aa cang. Mah ni thawk in cun ngakchia nu te cu Nika tiah auh a si i ngakchia pa kha Thlapa tiah auh a si ve. Nika i aa cangmi ngakchia nu te cu midang nih an rak zohmi kha a ning a zak i mi nih zoh khawh si lo ding in aa ceuter…\nKan Lai Tuanphung he aa lo ngai i ka hun lehnak hi a si. — calettu\nNextCCYC (Chin Christian Youth Committee) Hniang Kaan I Hrawm


Dr. Sasa Hruaimi Health and Hope(Myanmar) nih COVID-19 Dohnak Kyat Sing 2000 leng Thilri le Sii, Theihternak Poster Hlutnak Chin Ramkulh Cozah sin A Tuah – THE CHINLAND POST\nDr. Sasa Hruaimi Health and Hope(Myanmar) nih COVID-19 Dohnak Kyat Sing 2000 leng Thilri le Sii, Theihternak Poster Hlutnak Chin Ramkulh Cozah sin A Tuah\nDr.Sasa COVID-19 Bawmhnak Peklio/IPRDHakha\nThe Chinland Post-Hakha |2020 April 20|Chin ramkulh chungah COVID-19 dohnak, zohkhenh runvennak caah Dr. Sasa hruaimi Health and Hope(Myanmar) nih kyat sing 2000 leng thilri le sii, theihternak poster hlutnak cu 2020 April 20 zanlei 4:00pm Chin Ramkulh Cozah zungkhan ah Dr. Sasa anau Health & Hope (Myanmar) Deputy Executive Director Dr. Sa Kie le riantuantu hna nih Chin ramkulh cozah sin pekchanhnak an tuah cang tiah thawng kan theih.\nChin Ramkulh COVID-19 Zawtnak Dohnak le Zohkhenh runvennak chairman, Chin State chief minister Salai Lian Luai nih bawmhnak cu a cohlan. Hi bawmhnak ahhin Chin ramkulh Cozah siizung vialte caah sii-ai le thilri phun (18), khuate (140) caah sii-ai le thilphun (28), COVID-19 ralrin theihternak poster pawl pek an si. Sii-ai le thilri hi aman in Kyats 2000 leng le poster caah sing (100) tluk an si.\nHealth and Hope (Myanmar) Deputy Executive Director Dr. Sa Kie nih ” Dr. Sasa cu India a tlawnnak in lam phihkar a a si caah Chin ram a rak phan kho rihlo. Hi bawmhchannak Cozah sin pek ah a kan rat hi a si, hi Cozah sin in Chin ramkulh siizung dihlak a phan te lai. Khuate lei tu hi cu kanmah Health & Hope (Myanmar) Lailenpi zung riantuantu pawl nih COVID-19 runven, zohkhenh tlopnak kong chim pah in pek kan timh. Khua (140) hi Health & Hope (Myanmar) nih sii lei training rak pek balmi khua deuh an si i Mindat, Paletwa, Matupi, Hakha, Thantlang khuate pawl an itel” tiah The Chinland Post ah a chim.\n“Ngandamnak lei lawng a tuanmi kan si lo, thanchonak kong zongah fak pi riantuan kan itim. Paletwa ralzam hna caah sii le ai lawng silo in hmailei pawcawmnak kong zongah zeitin dah rian kan tuan lai ti kan ruah cuahmah lio a si” tiah a biapeh a a chim.\nHealth & Hope Myanmar (HHM) cu 2007 ah Dr. Sasa nih Chin miphun ngandamnak, eidin bawmchannak le fimcawnnak timi thanchonak lei caah rak dirhmi a si. Chin ram chungin minung 834, nau ngeihterning training pekmi minung (150) lengin rian a tuan cuahmahmi a si. Chin ramkulh Lailenpi ah zung an chiah I minung riantuantu (37) in rian an tuan cuahmah lio a si. Chief Executive Officer (CEO) ah Dr. Sasa, Deputy Executive Officer ah Dr. Sakie le Patron ah Prince of Wales an si tiah kan theih.\nDr. Sasa Hlutmi Thil Cazin khawmsuatmi/TCP\nTags: Dr. Sasa, Health & Hope (Myanmar)\nPrevious COVID-19 chungah thawngpang rel zia thiam usih\nNext Meikhu Pawlitik


Hi bantuk tlangval ziachia hi cu nu nih hrial bak ding | Chin 7 News\nHi bantuk tlangval ziachia hi cu nu nih hrial bak ding\nNungak pakhat nih a phone cakuatnak code number a thlen ruangah a tlangval pa cu a thinhung ciammam i nungak nu cu cei taktak in a velh ko. Hi thil hi Thailand ram Bangkok myo ah motor dirnak parking pakhat ah a cangmi si.\nVelh a tongmi nungak nu hi kum 22 tluk a si i a darling pa hi kum 25 a si ve. An nih pahnih hi aa duhmi an si, an i komhnak zong sau ngai cang ko. Zu dawr ah an kal i zu an ding ti. Nungak nu nih message kuatnak app code kha thlen i, cucu a tlangval pa nih a hmuh tikah an kar ah i siknak a um.\nTlangval pa nih cun cei taktak in a velh ko. Phone message kuatnak code thlen ruang i cu tluk velh cu. A hmumi poh an khuaruahar cio . A voikhatnak cun nungak nu a thinhun aa celh lo i a tlangval pa cu voikhat a hmai ah a bengh ve.\nCu tikah a tlangval pa nih a motor cycle luchin a lak i a nungak nu hmai cu a tuk ko. Cun motor lam cung tiangah a sam in a hnuh chih rih.\nA hnu ah cun pawngkam minung nih nu cu an chanh i palik nih tlangval pa zong an tleih ve. Tlangval pa cu a tlawmbik kum 10 thong a tla kho tiah palik nih an chim.\nHi thil kan hnu thla July ah khan cangmi si. A hlun ngai cang nain nu le pa kar, hawikom kar ah lungfim kan herh caah til mi si.\nTlangcung hriamtlai anmah le anmah an i kaap than


Khah!,,A Biapi Taktak Mi CNF Ralring Pek Nak -\nKhah!,,A Biapi Taktak Mi CNF Ralring Pek Nak\nDecember 4, 2021 hleicung@gmail.com Leave a comment\nAtu lio i kan ton cuahmah mi ramkhel buainak hi caanṭha ah lak riangmang in Chinram chuahtak dingin ramthum ah zaam, i dor (Refugee Status) le ramthumnak ah ramkhel dornak tuah dingin Chin mipi hna sinah lemsoinak, forhnak le thapeknak tuah lo dingin Dec 4, 2021 ah CNF nih cathanh an chuah. An cathanh ah cun “CNF cu ralhrang bu uknak kha hrawh in Federal ramkomh ser dingah,\nNUG, tualchung runvennak ralkap le tlangcung hriamtlai bu hna he i bawm in nunnak thap in mipi caah dohthlennak kan tuah cuahmah. Rambuai ruangah Chin miphun zatuak 20% hna cu ralzam dirhmun an phan. Atu hi Chin miphun dihlak kan lung aa rual bik lio caan a si. Cucaah Chinram cu zapei kauh hmanh kaltak loin Chin miphun hna himnak, Chinram runvennak le hmailei kan miphun caah tiin\nRalhrang bu doh in ramkhel buainak nganpi (National Emergency) kan ton lio a si” tiah an ṭial. Hi ramkhel buainak hi caanṭha ah i lak in a Chin mipi hna kha Chinram chuahtak i ramthumnak ah kal dingin sawmnak, forhnak le thapeknak tuah hrimhrim lo dingin CNF nih cun theihternak cathanh an chuah hi a si. crd-the chin post.\nThawng dang rel chap; Kayah(Kareni) ramkulh chungah mipi hna nih ram ngeimi vanlawng icit in khualtlawng tuah loding in, KNDF nih nihin December 3 ah cathanh a chuah. Atulio i vanlawng a kalmi acheu khat cu ralhrang hna i chawlehthalnak caah asi lawng siloin Kareni ramkulh chung ralhrang nih ralkap thazaang le ralhriam le riahcaw hna\nKhualtlawng vanlawng in an kuat hna a si tiah KNDF nih an cathanh ah an langhter.Atu bantuk in ral i tuk nak kong he an hmanmi asi caah mipi hna nih vanlawng Kareni ramkulh chung mipi humhimnak caah theih in i cit loding in cathanh kan chuahnak a si tiah mipi ralkap pakhat nih achim. Cu lawng hmanh si rih loh.\nA tu lio ah accaang cuahmah mi Kayah ramkulh chung Demoso,Bawlahkhe le Phasawng peng ah ralhrang lei nih an hmanmi Loikaw-Demoso-Detamagyi-Bawlahkhe lam hna cu December 3 in caan rikhiah umlo in kan phihkhar asi lai caah mipi hna nih hman rih lo ding in KNDF nih cathanh a chuah.crd-TCN\nPasal Tha Hna Nih Mipi Theihter Nak An Tuah Cang Hih\nPoi Ko: Tuzan Thantlang Inn Kangh Zat Langter Asi\nTidim Peng Chungah Mipi Vengtu Hriamtlai Phu Le SAC Ralhrang Karlak Kahdohnak A Chuak, Minung Umnak Inn 3 Mei Kaang + video\nTai Ngen Khua Ah Kan Ralkap Le Ralhrang An I Kahdohnak + Video


Lung A Fak Tuk E : Ram Le Miphuin Ca I A Nunnak A Liam Mi Nungak Mya Thet Khai, Hi Upat Awk Tlak Taktak A Si – Onlinenungak\nLung A Fak Tuk E : Ram Le Miphuin Ca I A Nunnak A Liam Mi Nungak Mya Thet Khai, Hi Upat Awk Tlak Taktak A Si\nMyanmar Police Chungin Minung Pakhat Cu Mipi Lei Ah A Tang Cang A Hawi Le Zong A Sawm Hna\nTu lio kan kawlram chung cu khua ci mui kan si ko. Suu Kyi vial nih khan cun Ralkap le Police vialte kha thleidan um lo tein a dawt hna i, rualrem tein an chiattthatnak ah a zohkhenh hna. Ana ting tu Ge-Min Aung Hlaing vial nih cun zeihmanh ah a rel hna lo i lam cungah rawl lo duk dak in an um lio caan zong ah zeiah a rel piak hna loh, an thih zong ah zeipoi loh ti bak khin a zoh sawh ko hna.\nA Tulio kan kawlram ah thil cang cuahmah lio mi Mipi nih duh lo nak, Sandah piahnak ah rian a ttuanmi police pawl cu inn lawi le rawl ei zong an senh hna lo i lam kam ah an ih ter hna. Rawl zong a phungmen lawng an pek hna. Tu chun ahcun Naypyitaw ah Police pakhat nih a meithal a chiah i Mipi hmai bak ah a ttah buin Ralkap duhlonak a au pi ve cang. Mipi an i lawm tuk. Police a hawi le dang vialte zong sandah piah ding in a sawm hna. mah a sawm nak hna hi a tlam tlin i a hawi le zong nih thil ttha ah an ruah i a sawm khawh nak hnga thlacam nak in kan kawl ram caah thlacam nak he bawm peng ko rih hna usih.